BiH /Džaferović: Formirat ćemo Centar za progon ratnih zločinaca gdje god da su / Radio Sarajevo\n24. 07. 2018. u 11:37:00 Fena\nŠefik Džaferović, dopredsjedavajući Predstavničkog doma Parlamentarne skupštine Bosne i Hercegovine, najavio je da će inicirati formiranje Centra za istinu i pravdu koji će se baviti otkrivanjem i prijavljivanjem ratnih zločinaca gdje god da se nalazili.\n"Svjedoci smo da se brojni počinitelji ratnih zločina, uključujući i genocid, još uvijek nalaze na slobodi, a da su mnogi od njih pobjegli u zemlje zapadne Europe i Ameriku, misleći da su time pobjegli od pravde. Zadatak Centra bio bi da dokumentira zločine, identificira zločince, otkriva njihove adrese i prijavljuje ih domaćim ili tužilaštvima zemalja u kojima se nalaze", kazao je Džaferović.\n"Centar bi djelovao kao nevladina organizacija koja bi bila podrška nadležnim institucijama u BiH, ali bi ostvarila saradnju i sa policijama i tužilaštvima zemalja u kojima borave osobe osumnjičene za ratne zločine. Zločinci moraju znati da njihova nedjela ne zastarijevaju i da ćemo ih progoniti dok su živi. Uzalud se trude, ne mogu se sakriti. Ruka pravde će ih stići kad-tad", poručio je Džaferović.\nOn je najavio da će pozvati sve bh. patriote i prijatelje širom svijeta da podrže osnivanje i rad Centra, te da će kao član Predsjedništva BiH obezbijediti finansijsku konstrukciju za njegovo funkcionisanje.\nTagovi: Šefik Džaferović ratni zločini ratni zločinci pravda istina BiH\nKamičani-Kozarac / Neka im je vječni rahmet: Klanjana dženaza za prijedorske žrtve\nBritanija / Lejla Damon: Dijete ratnog silovanja u potrazi za istinom\nSud BiH / "Crvene beretke" i VRS pomogli Fikretu Abdiću da povrati vlast u Velikoj Kladuši


Po prvi put u istoriji, esportisti će primati medalje u rangu sa ostalim sportistima – RUR Esports\nHome - .games - Dota 2 - Po prvi put u istoriji, esportisti će primati medalje u rangu sa ostalim sportistima\nSvedoci smo svake godine kako esport dobija sve više i više priznanja od strane raznih institucija, država i organizacija, a sve u cilju borbe za bolja i veća prava ljudi koji se njime profesionalno bave.\nRuku na srce, tu svakako veliki faktor igra i činjenica da se u esportu okreće ogroman novac koji se broji u desetinama i stotinama miliona evra, pa je to svakako i važan deo jednačine kad se sve uzme u obzir.\nJedna od glavnih stavki u ovoj borbi da se esport prizna i izjednačni sa ostalim sportovima jesu Olimpijske igre i Međunarodni Olimpijski Komitet, kao krovna sportska organizacija na svetu. Esport je početkom ove godine imao “zvanično gostovanje” na Zimskim Olimpijskim igrama, gde je u StarCraft 2 Scarlett postala prva esport šampionka na Olimpijskom događaju.\nIako se već neko vreme šuška da će esport biti na Olimpijadi u Parizu 2024. godine, to je još uvek daleko od realizacije, ali će sada po prvi put biti u zvaničnom protokolu na nekom događaju koji sankcioniše MOK. Naime, nekoliko esport naslova će biti zvanične discipline na Olimpijskim igrama jugoistočne Azije, i po prvi put u istoriji će esport takmičari tu dobijati olimpijske medalje!\nMeđu naslovima koji će imati ovu čast su opet StarCraft 2, zatim Dota 2, te Tekken 7, ali i dve mobilne igre, kao naslovi koji su u Aziji veoma popularni – Mobile Legends: Bang Bang i Arena of Valor.\nOve 30. po redu Igre jugoistočne Azije se održavaju novembra naredne godine, pa će i taj novembar ući u istoriju kao prvi olimpijski događaj gde su video-igre i esport bili zvanična discipina igara!\nPodsećamo, na Azijskim Igrama ovog leta, esport naslovi su takođe bili prisutni, ali samo “demonstrativno”, ne kao i deo zvaničnog programa.


Miletić: Ljudska prava u Srbiji 2019. godine - Dijalog.net\nNaslovna Politika Miletić: Ljudska prava u Srbiji 2019. godine\nBeograd, 01. avgust 2019. – Za odgovor na pitanje da li se u Srbiji poštuju ljudska prava potrebno je krenuti od početka.\nPrvo, ljudska prava se nigde ne poštuju u potpunosti, ali je uz to uvek važno napomenuti da to nikada ne sme biti izgovor za izostanak reakcije vlasti i državnih organa na različite incidente i prakse.\nDrugo, važno je znati sa kim se poredimo i na koga pomislimo kada govorimo o „kršenju ljudskih prava“. Ako se poredimo sa Severnom Korejom, Kubom ili Iranom, situacija je svakako bolja, ali ovakvo poređenje daje potpuno pogrešnu sliku.\nSrbija je jedna od 47 članica Saveta Evrope u okviru koga je ratifikovala čitav set najviših međunarodnih standarda ljudskih prava, uključujući i Evropsku konvenciju o ljudskim pravima.\nSve ratifikovane konvencije, ali i presude Evropskog suda za ljudska prava su direktno primenjive u Srbiji, što u praksi znači da imate veoma jasno protumačen standard za gotovo svaku situaciju.\nIstovremeno, ukoliko su ovi standardi u suprotnosti sa domaćim zakonima, oni uvek imaju primat i lokalni zakoni se moraju menjati.\nTekst Direktora za Evropu Civil rights defenders Gorana Miletića, u celosti, možete pročitati na portalu Remarker.\nOznakeCivil Rights DefendersGoran Miletićljudska prava\nInicijativa A11: Od kada je Vlada Srbije 2012. godine počela da uvodi mere štednje ugrožena socijalna prava građana\nBeograd 06. februar 2020. – A 11 – Inicijativa za ekonomska i socijalna prava preds…\nTop Tags evropske integracije mediji Društvo OCD vladavina prava Srbija i Evropska unija mladi Pravosuđe Vlada Republike Srbije istraživanje Civilno društvo Evropska komisija lokalna samouprava Evropska unija konkurs


Arben Vitia i Maria Suoko (Foto UNDP)\nU saopštenju se napominje da UNDP i saradnici žele da izraze svoju stalnu posvećenost podršci Кosovu i njegovim institucijama dok nastavljaju borbu protiv pandemije kovida-19.\nMinistar zdravlja Кosova Arben Vitia naglasio je važnost kontinuiranog, snažnog partnerstva i međunarodne saradnje tokom pandemije.\n„Nikada ne bismo smeli zaboraviti da u ovoj pandemiji niko nije siguran dok svi nisu sigurni. Želeo bih da iskoristim ovu priliku i zahvalim se UNDP-u i našim međunarodnim partnerima na profesionalnoj primeni projekta kao i na dugogodišnjoj saradnji na Кosovu“, rekao je ambasador Austrije na Kosovu Kristof Veidinger i dodao da je Austrija već donirala 250. 000 evra kako bi obezbedila više od 13.600 kompleta za testiranje.\nPredstavnica ambasade Luksemburga u Prištini Nataša Gomez izjavila je da je Luksemburg od samog početka pružao Кosovu podršku u borbi sa pandemijom.\n„Drago mi je što sam deo ove konačne primopredaje naših zajedničkih napora i želela bih da se zahvalim UNDP-u na njihovom vođstvu i koordinaciji. Takođe se zahvaljujem ministru Vitii na kontinuiranim naporima u pokušaju da uspori širenje pandemije i ostajemo posvećeni pružanju podrške Кosovu u ovoj borbi, jer je pred nama još dug put, kojim moramo da koračamo zajedno”, istakla je Gomez.\nDirektorka švajcarske Кancelarije za saradnju Кatarina Stoker ističe da je Kosovo u borbi sa kovidom-19 Švajcarska podržala i vreme kritične nestašiće materijala.\n„Кao dugogodišnji partner Кosovu, Švajcarska je srećna što je podržala Кosovo u borbi protiv kovida-19. U partnerstvu sa UNDP-om i drugim donatorima, naš doprinos je ojačao kapacitete za negu i testiranje zdravstvenog sistema, u vreme kritične nestašice neophodne medicinske opreme”, rekla je ona.\nNana Du Кirsten iz Norveške ambasade izrazila je zadovoljstvo što je Norveška sponzorisala nabavku neophodne medicinske opreme na Кosovu tokom ovih izazovnih vremena, u partnerstvu sa UNDP-om, i drugim donatorima.\nGlavan Predstavnica UNDP-a na Кosovu Maria Suoko podsetila je da je proteklih 13 meseci UNDP bio usredsređen na odgovor na pandemiju kovida-19.\n„Podrška i saradnja sa vladama Austrije, Velikog vojvodstva Luksemburg, Norveške i Švajcarske bili su presudno važni za nas da bismo uspeli da damo hitnu podršku. Želela bih da vam zahvalim na velikodušnom finansiranju i sjajnom partnerstvu tokom ovih izazovnih vremena”, zaključila je Suoko.


Fridom haus: Protiv štetnog uticaja kineske spoljne politike treba se boriti jačanjem demokratskih institucija - Dijalog.net\nNaslovna Politika Fridom haus: Protiv štetnog uticaja kineske spoljne politike treba se boriti jačanjem demokratskih institucija\nVašington, 07. maj 2020. – Kina koristi slabe institucije i korumpirane sisteme da širi svoj antidemokratski uticaj u inostranstvu, pre svega kroz tehnologiju i sisteme video nadzora, a jedna od tih zemalja je i Srbija.\nTo navodi Fridom haus (FH) u svom novom godišnjem izveštaju „Države u tranziciji“.\nFH navodi da u svojim izveštajima već dugo dokumentuje „agresivnu spoljnu politiku“ Rusije čiji je cilj destabilizacija transatlantskog saveza i ponovno uspostavljanje onoga što ona smatra svojom „sferom uticaja“.\nFH navodi da Komunistička partija Kine ima cilj da širi uticaj Pekinga u inostranstvu i da promoviše pozitivnu sliku Kine u svetu, a tu kampanju širenja uticaja karakteriše fleksibilnost.\nNajkonkretniji primer antidemokratskog uticaja Kine, prema FH, jeste kroz tehnologiju i video nadzor.\n„Kineski gigant Huavej (Huawei) potpisao je ‘Sporazum o sigurnom gradu’ sa vladama u 10 od 29 država u tranziciji i u svakoj od njih evidentirano je loše upravljanje i registrovani su ozbiljni problemi sa korupcijom“, upozorava FH u izveštaju.\nSrbija se navodi kao jedna od tih država koja je uvela sistem kompanije Hauvej za bezbednosni video nadzor prepoznavanja lica i registarskih tablica vozila.\nU izveštaju se podseća i na zajednički rad policije Kine i Srbije i zaključuje da ova partnerstva „izazivaju zabrinutost jer bi sve veći uticaj Kine mogao da ojača autoritarno nastrojene lidere, doprinoseći represiji, smanjenju demokratskog upravljanja i aktivnog civilnog društva“.\nFH navodi da je prednost Kine njena mogućnost da obezbedi zajmove bez mnogo obaveza u poređenju sa EU, koja ima stroža pravila za dobijanje i vraćanje finansijske podrške.\nKina, kao i Rusija, koriste „domaću ranjivost“, navodi FH i ističe da se protiv njenog štetnog uticaja treba boriti jačanjem demokratskih institucija.\nPrethodno Antonijević: Ukoliko ne može da se podnese kritika i teška pitanja, onda se ne razume deo Ustava koji govori o slobodi medija\nSledeće Srbija 53% usklađena sa spoljnom politikom EU, Albanija i Crna Gora 100%\nTop Tags Evropska unija mladi istraživanje ljudska prava Evropska komisija Društvo konkurs Vlada Republike Srbije vladavina prava mediji Civilno društvo Srbija i Evropska unija evropske integracije OCD lokalna samouprava


“Važno je da ne ćutimo, da ne okrećemo glavu, da pokazujemo da nas ima i to će polako promeniti sistem, rekla je u emisiji “Naš grad LIVE” emitovanoj u utorak 9. juna na fejsbuk stranici inicijative Ne davimo Beograd aktivistkinja inicijative Natalija Simović. Napomenula je da je borba Marije Lukić za za pravdu “univerzalna borba svake žene u Srbiji koja je ikad doživela polno uznemiravanje ili drugu vrstu nasilja”.\nSlučaj je odjeknuo u javnosti zahvaljujući njenoj upornosti i hrabrosti, kaže Simović i podseća da je u početku procesa sama prikupljala dokaze i bila prepuštena sama sebi. “Pravda za Mariju Lukić je pravda za sve žene u Srbiji”, podvukla je i pozvala sve zainteresovane da isprate suđenje bivšem predsedniku Opštine Brus.\nPredstavnica inicijativine ženske grupe, ukazala je na to da je još sedam žena prijavljivalo Jutku, ali da je ovo jedini slučaj u kojem je podignuta optužnica.\n“Treba svi jasno i glasno da pričamo zašto je važno podržati žene u ovakvom procesu i zašto je važno verovati ženama”, po rečima Natalije Simović. Objasnila je da je Marija Lukić bila svakodnevno ucenjivana i da joj je porodica bila ugrožena zbog jake podrške lokalnom moćniku.\nMeđutim, Vrhovni kasacioni sud je u međuvremenu preselio suđenje iz Brusa u Kruševac. Aktivistkinje i aktivisti već duže od godinu dana pružaju podršku Mariji Lukić dok se održavaju ročišta. Jutka se na poslednjem nije pojavio i sudija Aleksandar Kocić je naložio njegovo privođenje 19. juna, kada bi postupak mogao i da se završi.\nSimović je dodala da se odbrana odlučila na opstrukciju i da je “odugovlačila i razvlačila” suđenje te da je optuženi neopravdano izostajao sa ročišta. “Bilo je važno pokazati da nas ima… Žena ili žrtva je uvek više istaknuta u javnosti. Uvek se preispituje njen motiv, šta je do toga dovelo, šta je ona učinila da do toga dođe”, izjavila je i istakla da je u ovom sistemu ljudima potreban znatan napor da dokažu da su žrtve.\nSeksualno nasilje je pritom novo krivično delo, bez mnogo sudske prakse, a u društvu je još uvek tabu, dodala je. Po njenim rečima, oštećene ne samo što moraju da se bore za zaštitu pred sudom, već kao da treba da se pravdaju javnosti.\nŠto se tiče patrijarhalnog uređenja, ono stvara pritisak na muškarce da budu mačo i da ispune očekivanja, kazala je Natalija Simović i ocenila da su oni “apsolutno saveznici u toj borbi” jer treba da se suprotstave nametnutim toksičnim ulogama i ponašanju.\nUpitana o podršci Vojislava Šešelja Jeličiću, ona je primetila da je prvi osuđen za ratne zločine, a potonji za neprijavljivanje imovine i naglasila: “Sličan se sličnom raduje.”\nOsvrćući se na položaj žena tokom vanrednog stanja i zabrane kretanja usled pandemije kovida 19, naša aktivistkinja je pomenula rezultate istraživanja koji su otkrili da je na njima bio mnogo veći teret. Naime, na majkama je uglavnom bilo da se prilagođavaju sa decom novim vidovima nastave i da uče s njima, a mnogo je veći udeo žena bio u trgovini, medicini i drugim delatnostima gde su radnici i radnice izloženiji zarazi. Takođe, rekla je, broj poziva na telefone za podršku žrtvama porodičnog nasilja se utrostručio prema izveštajima Autonomnog ženskog centra.


Nokia nešto više od godinu dana radi na lansiranju novog telefona, Nokia 9, koji će predstavljati prvi premium Nokia telefon.\nNokia 9 je trenutno ime telefona, ali se šuška i o tome da će se naziv promeniti u Nokia 10. Telefon je sertifikovan u Kini, a navodno je procurela i fotografija koja pokazuje poleđinu telefona sa pet kamera.\nU suštini, za sada su ovo sve nagađanja, ništa se ne može tačno znati i tvrditi dok telefon ne bude zvanično predstavljen.\nDo sada još uvek nije bilo moguće videti telefon sa više od tri kamere, iako je bilo najave telefona sa četiri, međutim ti modeli još uvek nisu predstavljeni. Telefon sa pet kamera na poleđini telefona je sasvim novi nivo i prema svemu sudeći ovaj telefon je ono što je HMD Global spremao u poslednje vreme.\nSistem kamera na poleđini telefona će imati drugačiji raspored sa dva mesta za okrugle izreze iste veličine. Jedan od izreza je namenjen za LED blic, a drugi za IR fokusiranje. Na svojoj liniji telefona Nokia je do sada sarađivala sa nemačkim brendom Zeiss, tako da se i sada može očekivati ista saradnja.\nTakođe, postoje glasine da je poleđina telefona izrađena od stakla, što dodatno ovaj model stavlja u premium kategoriju.


Plazma najomiljeniji domaći proizvod - Nira Press\nPočetna » Plazma najomiljeniji domaći proizvod\nU okviru tradicionalne akcije ,,Moj izbor’’ Plazma je, od potrošača Srbije, dobila Zlatnu medalju za najomiljeniji domaći proizvod\nAleksandra Savić i Nemanja Brković\nPlazma je još jednom pokazala da je brend kome Srbija najviše veruje. U okviru tradicionalne akcije ,,Moj izbor’’ koju organizuju Udruženje potrošača „Moja Srbija“ i Privredna komora Beograda, Plazmi je dodeljena zlatna medalja ,,Moj izbor’’ za 2017. godinu za ”Najomiljeniji domaći proizvod”, kao i Zlatna medalja u kategoriji „Slatkiši“.\n“U godini kada Plazma slavi 50 rođendan, nagrada koja stiže od strane potrošača Srbije predstavlja veliki podstrek za sve u kompaniji Bambi. Ovo je sedma godina zaredom da Plazma osvaja ovu prestižnu nagradu, čime je još jednom potvrdila da je odlikuje nezamenljivi kvalitet kome se veruje već 50 godina. U narednom periodu, Plazma će nesumnjivo nastaviti da obogaćuje ponudu i da neguje tradiciju omiljenog domaćeg brenda,” istakao je Nemanja Brković, menadžer za odnose sa javnošću u kompaniji Bambi. On i Aleksandra Savić, senior brend menadžerka su preuzeli nagrade 11. aprila u ime kompanije Bambi.


Vučić: Do kraja godine očekujem posetu Erdogana Srbiji (VIDEO) - Politika - Dnevni list Danas\nPočetna » Vesti » Politika » Vučić: Do kraja godine očekujem posetu Erdogana Srbiji (VIDEO)\nVučić se sastao sa predsednikom Turske\nVučić je novinarima rekao da do kraja godine očekuje posetu Erdogana Srbiji i dodao da će to biti prilika da dve strane dodatno razgovaraju o važnim pitanjima za Balkan.\n„Razgovarali smo i o određenim stvarima o kojima ne bih da obaveštavam javnost“, naveo je Vučić.\nOn je rekao da je sa Erdoganom pokrenuo pitanje bržeg protoka roba i usluga između dve zemlje.\n„Razgovaraćemo kako da uz najmanje moguće dokumenata prelazimo naše granice i da time uspostavljamo naše prijateljsto na višem nivou“, naveo je Vučić.\nOn je rekao da je trgovinska razmena Srbije i Turske napreduje iz godinu u godinu.\n„Trgovinska razmena je bila 1,32 milijarde evra, verujemo da veoma vrzo možemo da dođemo do dve milijarde“, kazao je predsednik Srbije.\nNaveo je da Erdogan podržava dijalog Beograda i Prištine i da veruje da je važno da se dođe do kompromisnog rešenja.\nSastanak Vučića i Erdogana je održan je u palati Vahdetin i bio je zatvoren za medije, prenela je agencija Anadolija.\nAleksandar VučićRedžep Tajip ErdoganSastanakTurska\n3 reagovanja na “Vučić: Do kraja godine očekujem posetu Erdogana Srbiji (VIDEO)”\n18. septembra 2021. u 13.16\nDa,doći će predsednik Erdogan,to nema veze sa predizbornom kampanjom ?!\nJa ovo ništa ne razumem;Turska je među prvima priznala nezavisnost Kosova i jedna je od vodećih zemalja za priznavanje Kosova u svetu.Turska isporučuje , naoružava i obučava takozvanu vojsku Kosova(zajedno sa Nemačkom i Merkler?).I kako se to uklapa u ove reči našeg predsedika?\n20. septembra 2021. u 07.19\nKao Milosevic sto se druzio samo sa Grcima pred odlazak, ovaj se uhvatio za Turke i nadam se da ce i on u Aprilu da nas napusti!!


Održano predavanje o savremenom uzgoju kornišona | Gradačački Sajam - Sajam Šljive\nOdržano predavanje o savremenom uzgoju kornišona\nJedna od poruka sa ovogodišnjeg 43. Međunarodnog sajma poljoprivrede i prehrambene industrije je da se mora zaštiti domaća proizvodnja i pronaći mehanizmi kako bi najprepoznatljiviji brendovi šljiva, malina i kornišon našli svoje mjesto na tržištu EU. Upravo je uzgoj kornišona jedna od najpopularnijih povrtlarskih djelatnosti, ali zbog uvedenih mjera zaštite uvoza u EU proizvođači i izvoznici iz Bosne i Hercegovine su se ove godine susreli sa velikim problemima. Poljoprivrednik iz Živinica Sadik Karić proizvodnjom kornišona bavi se više od 10 godina, odnosno od momenta kada se pojavio na ovim prostorima.\n„Radi se o kulturi koja je na našim prostorima najisplativija iz oblasti povrtlarstva, a to su pokazala i određena istraživanja. Ukoliko postoje adekvatan i siguran otkup, stabilne cijene i podrška od države, proizvodnja je definitivno isplativa. Ostale stvari možemo kontrolisati, međutim ako ovdje nastanu problemi onda se isplativost dovodi u pitanje“, kaže Karić.\nKako bi podstakli poljoprivrednu proizvodnju, ali i dali smjernice proizvođačima na Gradačačkom sajmu je u organizaciji Syngente održano predavanje o savremenom uzgoju kornišona. „Ukoliko radite ispravno, isplativost uzgoja kornišona je velika. Ključ uspjeha je berba svaki dan, jer ako ga ne beremo četiri dana, kornišon pada. Imamo pogodno zemljište za uzgoj ovog brenda i to je prilika koju treba iskoristiti“, rekao je predstavnik Syngente Emir Sejdić.\nTokom proizvodnje kornišona, ističe proizvođač Sadik Karić, poljoprivrednici trebaju obratiti pažnju na dva segmenta, a to su priprema zemljišta i sadni materijal. „Kornišon je kultura koja zahtijeva veliku količinu vode, stoga poljoprivrednici moraju imati obezbijeđene sisteme za navodnjavanje. Također, mora se koristiti kvalitetan sadni materijal, jer ako nije dovoljno kvalitetan, prinosi su automatski manji i lošiji“, rekao je Karić.\nNedim Šerifović, agronom iz živiničke firme Agrona dodaje kako je u zadnjih par godina krenula ekspanzija kornišona pošto je potražnja za njim u EU postala velika. Ove godine se desila hiperprodukcija tako da je i prerodio, pa je i potražnja za njim nešto manja. Iz Agrone, pak, poručuju da imaju čvrste ugovore sa kooperantima i da otkup ne dolazi u pitanje. Mladi agronom porijeklom iz Srebrenika također je istakao zadovoljstvo isplativošću i podsticajima države za uzgoj kornišona.\n„Uzgajanje kornišona je isplativo. Jedna porodica može da živi od uzgoja na jednom dunumu, samo treba da se dobro potrudi. Poljoprivrednici sada imaju dostupnu stručnu pomoć i sav potreban repromaterijal, bitan je samo rad. Također, imaju dobru podršku države koja daje jedinstvene podsticaje. Međutim, osim podsticaja Vlade FBiH sve zavisi od kantona i opština, odnosno da li oni dodatno podstiču svoje poljoprivrednike“, završio je Šerifović. Iz ministarstva poljoprivede, vodoprivrede i šumarstva Republike Srpske su poručili kako je proizvodnja kornišona do ove godine bila vrlo profitabilna djelatnost, ali su se javili i određeni problemi. Ministarstvo je svojim programom za podsticaje predvidjelo određena sredstva i za uzgoj kornišona. Konkretno, to su podsticaji do 15 pfeninga po jednom kilogramu, čime se podstiču i otkupljivači da se organizuju i da na taj način podstiču proizvodnju. Ova godina je bila teška za plasman kornišona i pred nadležnim je da što prije pokušaju stabilizovati stanje kako bi se obezbijedio siguran otkup i plasman na tržište EU, poručeno je sa skupa u Gradačcu.


Izdavač:Focus Home Interactive\nPlatinum izdanje najpopularnije farming simulacije na svetu. Farmin Simulator 17 Platinum Edition!\nOno što karakteriše većinu simulacija jeste opuštajuća atmosfera. Farming Simulator nije ništa daleko od toga. Osim obrade zemljišta, na raspolaganju ćete imati još i sijaset drugih aktivnosti kao što je gajenje stoke i živine pa i sakupljanje i prodaja drva. Što se sadržaja tiče, Farming Simulator 2017 je ubedljivo najkompletnije izdanje do sada u kom ćete uvek imati nešto da radite.


Crveni križ općine Novo Sarajevo: Znate li šta je 14. februara? – Crveni križ FBiH\nCrveni križ općine Novo Sarajevo organizirao je prvu ovogodišnju akciju darivanja krvi. Njihovu online kampanju podržalo je nekoliko bosanskohercegovačkih umjetnika, koji su zajedno sa volonterima kreirali video koji je pobrao brojne simpatije na skoro svim društvenim mrežama.\nAkcija je održana na Dan zaljubljenih, 14. februara. Zabilježeno je 30 posjetilaca od kojih je krv uspješno dalo 25 davalaca.\nKako su kazali iz iz Crvenog križa općine Novo Sarajevo ono što ovu akciju čini posebnom je datum održavanja, ali i prilika da se parovi, koji su svoju ljubav podijelili sa drugima.


BalkanMagazin :: Ekologija primarna u svim segmentima poslovanja pančevačke rafinerije\nsreda, 12. februar 2020 12:37\nRNP je modernizaciju postrojenja i svoj razvoj započela još pre 20 godina, pre svega realizacijom projekata koji su bili usmereni na smanjenje zagađenja i usklađivanje sa zakonskim obavezama Srbije. Više od 150 miliona evra je uloženo u projekte koji su direktno i indirektno vezani za smanjenje zagađenja – vazduha, zemljišta i vode. Pri tome, istakao bih da se ne radi o istorijskom zagađenju. Reč je, pre svega, o rekonstrukciji svih naših rezervoara za skladištenje naftnih derivata, rekonstrukciji svih punilišta - da ne bi, prilikom punjenja cisterni, dolazilo do emisije ugljovodonika u atmosferu.\nPuno je urađeno i na smanjenju emisija sa naših ložišta - uvođenjem savremenih gorionika sa značajno manjom emisijom azotnih oksida. Sa potrošnje mazuta prešli smo na potrošnju prirodnog gasa kao glavnog energenta. To je, svakako, značajno doprinelo smanjenju emisije gasova sa efektima staklene bašte.\nPored projekta unapređenja uslova za proizvodnju biodizela i kreiranja uslova za proizvodnju biobenzina u planu je čitav niz projekata koji će unaprediti rad rafinerije u dužem periodu. Radimo, pre svega, na projektima unapređenja energetske efikasnosti, koji se brzo isplate i koji dugoročno donose vrlo pozitivne efekte na poslovanje. U toku je i čitav niz projekata digitalne transformacije, koji će unaprediti efikasnost našeg poslovanja, obuku zaposlenih, koji će povećati našu bezbednost... U rafineriji se konstantno i neprestano radi na unapređenju zaštite životne sredine.


Danas je u prostorijama Općine Centar upriličeno potpisivanje protokola o realizaciji transfera Javnoj ustanovi za medicinsku rehabilitaciju i banjsko liječenje-lječilište „Reumal“ Fojnica.\nU ime Općine Centar iz čijeg budžeta se izdvaja 20.000 KM protokol je potpisao načelnik dr. Nedžad Ajnadžić, dok je u ime lječilišta „Reumal“ protokol potpisala v.d. direktorica Ismira Kubat, koje će navedena sredstva iskoristiti za nabavku neophodne medicinske opreme za fizikalnu terapiju.\nKako je naveo načelnik Ajnadžić, Općina ova sredstva prvenstveno izdvaja s ciljem poboljšanja medicinske njege za ratne vojne invalide i demobilisane borce koji, između ostalih, koriste i usluge pomenutog banjskog lječilišta.\n–Ova sredstva će naša nadležna općinska služba u roku od nekoliko dana prebaciti na račun „Reumala“ kako bi mogao završiti sa procedurom nabavke potrebne opreme, objasnio je Ajnadžić.\nPrema odredbama potpisanog dokumenta obaveza uprave lječilišta „Reumal“ iz Fojnice jeste da nakon realizacije projekta dostavi finansijski izvještaj sa pratećom dokumentacijom Službi za boračko-invalidsku, socijalnu zaštitu i društvene djelatnosti Općine Centar o namjenskom utrošku odobrenih sredstava, najkasnije do 31. decembra 2020. godine.\n–Zahvaljujemo se na podršci Općine Centar i načelnika Ajnadžića koji već dugi niz godina finansijski podržavaju rad naše medicinske ustanove, posebno fizijatrije. Mi smo tokom prošle godine uložili preko 150.000 KM za nabavku nove opreme i ove godine planiramo izdvojiti isti iznos za tu namjenu. Ova sredstva koja je donirala Općina Centar će nam puno pomoći da nabavimo dodatnu medicinsku opremu, kako bi našim pacijentima i gostima obezbijedili što bolju uslugu. Procedura nabavke opreme je već pokrenuta tako da očekujemo u roku od nekoliko mjeseci dobijemo novu opremu za našu fizijatriju, izjavio je Alija Mukača, izvršni direktor Javne ustanove za medicinsku rehabilitaciju i banjsko liječenje-lječilište „Reumal“ Fojnica.\nDanašnjem potpisivanju protokola je u ime Općine Centar također prisustvovala i pomoćnica načelnika za boračko-invalidsku, socijalnu zaštitu i društvene djelatnosti Jasmina Fazlić.


Uživate u skladnoj vezi, ali vam se dešava da osetite leptiriće u stomaku zbog osobe koja nije vaš partner?\nTeško da nešto može da nadmaši ono što osetite kada ste u društvu osobe koja vas privlači. Ti leptirići u stomaku javljaju se kada vam se sretnu pogledi, kada vas on/ona spontano dodirne, nasmeje…\nTaj osećaj je uvek prijatan, osim možda kada ga izazove osoba koja nije vaš partner. To, složićete se, može da dovede do toga da se osećate nelagodno - u srećnoj ste vezi sa partnerom, zašto onda osećate leptiriće kad pogledate tog slatkog kolegu, na primer?\nZaboravio i ženu i decu i BUKVALNO pao na kolena pred njom: Glumac tokom intervjua nije mogao da prestane da flertuje s novinarkom (VIDEO)\nTačnije, istraživanje u kojem je učestvovalo više od 1.300 ljudi pokazalo je da 62 odsto ljudi koji su u srećnoj vezi najmanje jednom godišnje oseti leptiriće u stomaku na samu ideju flertovanja sa nekim. Dakle, to nije ni retko ni strašno kao što mislite…\nOsim toga, oko 19 odsto ljudi kaže da taj osećaj doživi svake nedelje.\nU prilog činjenici da leptirići u stomaku koje osetimo kada flertujemo sa nekim nisu nikakvo čudo, govori i to da imaju i naučno objašnjenje.\nNaučno gledajući, to što fizički osećate da vam srce preskače od uzbuđenja je zapravo samo odgovor vašeg organizma na akutni stres.\nMožda ovo niste znali: 5 očiglednih znakova da mu se sviđate\nNaravno, privlačnost koju osetite prema nekome nije nikakva životna opasnost, tako da vaše telo zapravo samo prenaglašeno reaguje, a za to je kriva evolucija. Doduše, moramo da priznamo da ponekad zaljubljivanje može da bude stresno, ali to je već neka druga tema…\nU svakom slučaju, leptirići u stomaku su divni i ne bi trebalo da vas uznemire čak i kada se jave kao reakcija na nekoga ko nije vaš partner. Jer nauka je objasnila da to ne znači da je vaša veza u krizi ili nešto slično, već je flertovanje sa nekim uzbudljivo zato što čini da se dobro osećamo.\nNe možemo da poreknemo da volimo sve zbog čega se dobro osećamo, a pozitivna pažnja koju dobijamo od nekoga definitivno doprinosi tom osećaju.\nUostalom, terapeut dr Fudžan Zajn objašnjava da se taj početni osećaj zaljubljenosti i uzbuđenja često gubi u dugim vezama, pa su flertovanje i leptirići upravo ono što vam treba da se opet osetite živim i da se setite ko ste.\nTAGOVI: zaljubljenostflertflertovanjeleptirići u stomakuljubavna vezaljudsko telouzbuđenjemuško-ženski odnosipsihologijazanimljivosti


Krajnji cilj: Podržati LS kako bi postale odgovornije i transparentnije u prepoznavanju, finansiranju i zadovoljavanju javnih interesa kroz projekte koje razvijaju i sprovode lokalne OCD.\nPosebni cilj: Razviti interne politike, procedure i propise uz učešće ostalih lokalnih aktera kako bi se uspostavio stalan, sistematičan i javno dostupan mehanizam koji se sastoji od pravila i propisa o finansiranju, praćenju i proceni projekata lokalnih OCD na odgovoran i transparentan način.\nPrva faza je ovaj Javni poziv, gde će Program pružiti tehničku pomoć (TP) do najviše 10 (deset) lokalnih samouprava da bi se preispitao trenutni status u vezi sa zahtevima da bude usklađeniji sa principima dobrog upravljanja u kreiranju politika i praksi, te da bi se razvili ili izmenili neophodni procesi, procedure i propisi za finansiranje projekata lokalnih OCD.\nDruga faza će imati zaseban Javni poziv za predloge projekata koji će biti blagovremeno objavljen. Ova faza će, međutim, imati deo koji se odnosi na bespovratna sredstva, tj. Program će dodeliti do pet grantova za zajednički razvijene projekte u partnerstvu LS (kao vodećeg partnera) i OCD (kriterijumi i ostale srodne informacije biće javno objavljene posle verifikacije rezultata tehničke pomoći), sa najviše 14.000 EUR po projektu.\nPeriod implementacije projekata: 7 meseci\nKo može aplicirati: jedan od 99 gradova i opština u okviru Područja odgovornosti Programa Swiss PRO, koji takođe pripada nerazvijenim kategorijama opština, tj. III i IV grupi prema stepenu razvijenosti\nNapomena: Podnosilac je u obavezi da podnese zvaničan pisani dokument kojim potvrđuje svoju spremnost za rad na poboljšanju lokalnog upravljanja u vezi sa temom Poziva, uz stručnu i tehničku pomoć programa, što neće stvoriti nikakve finansijske troškove podnosiocu.


Junajted odbacio optužbe - Sportske.net\nJunajted odbacio optužbe\nPortugalska policija istražuje podatke prema kojima je deo novca koji je Junajted izdvojio za Bebea proneveren, odnosno nije prijavljen tamošnjim vlastima.\nSiti hoće titulu nazad!Zahuktava se trka za Bejla!"Crveni đavoli" čerupaju "Pevce"?Šta je Dirk Kujt poručio Depaju?De Hea odbio ponudu iz snova?\nU avgustu 2010. godine Mančester je dogovorio transfer Bebea iz ekipe Vitorije koji je bio vredan 7.5 miliona funti. Policija u Portugalu sada ispituje na koji način je 3 miliona funti nestalo, odnosno ko je tu sumu "stavio u džep" pošto je vlastima te zemlje prijavljena suma za ovaj transfer bila 4.5 milona funti.\nZvaničnici Junajteda oštro su odbacili bilo kakvu umešanost u taj vid malverzacija a poručili su da portugalska policija nije kontaktirala nikoga u klubu pa da samim tim nema razloga da se komentarišu pomenuti navodi.\n"Nema potrebe da komentarišemo ove informacije u datom trenutku. Niko nas nije optužio da smo učinili bilo kakav propust kod pomenutog transfera tako da nismo zabrinuti" glasilo je zvaničnio saopštenje kluba.\nTransfer Bebea na ostrvu je prihvaćen sa dozom čuđenja pošto je Aleks Ferguson javno priznao da momka nije video na terenu već ga je doveo u tim na preporuku tadašnjeg asistenta Keiroša.\nBebe se trenutno nalazi na pozajmici u Bešiktašu pošto se pre početka sezone nije nametnuo Fergusonu kao izbor za prvi tim. Prošle sezone zabeležio je samo tri nastupa ali ne u Premijer ligi.


Otvaranje izložbe “Vienna/Serbia RAW – Naše nove komšije” ~ Mreza Kreativnih Ljudi\nOtvaranje izložbe “Vienna/Serbia RAW – Naše nove komšije”\n30.9.15 desavanja, izlozbe No comments\nIzložba “Vienna/Serbia RAW – Naše nove komšije”\n03.-13. oktobar 2015.\nTrg Nikole Pašića, Beograd\nOtvaranje: 02. oktobar, 17:30 časova\nIzložba “Vienna/Serbia RAW – Naše nove komšije” rezultat je fotografskih i video radionica koje su se održale između maja i juna 2015. godine sa migrantima u dva grada Srbije (Subotica i Beograd) i Beču.\nRadionice su bile bazirane na umetničkoj praksi fotografskog kolektiva “Belgrade Raw” iz Srbije u saradnji sa organizacijom iz Beča BLOCKFREI. U radu na radionicama učestvovao je i Srđan Keča, istaknuti reditelj dokumentarinih filmova mlađe generacije.\nUčesnici su tokom projekta imali prilike da razmene svoja iskustva sa ostalima kao i da rade sa već postojećim fotografskim materijalom ili da naprave novi u kojem se bave svojom prošlošću kao i svojim trenutnim okruženjem.\nOsim pomenutih aktivnosti, kolektiv Belgrade Raw istovremeno je istraživao i reakcije okoline u kojoj se izbeglice nalaze, određujući ovaj aspekt kao odlučujući za određivanje njihove pozicije u novom društvu.\nProjekat koristi dokumentarnu fotografiju u kontekstu bavljenja jednom od najrelevantnijih političko-društvenih tema današnjice – temom izbeglica – koja je zajednička za obe zemlje, Srbiju i Austriju, kako bi podstakla veću vidljivost i podizanje svesti o njihovom postojanju u našim sredinama, kultura iz kojih dolaze i nose sa sobom kao i svakodnevnim problemima sa kojima se suočavaju.\nIzložba u Beogradu biće održana u javnom prostoru I prikazaće video fotografije koje su nastale tokom trajanja radionica.\nU novembru 2015. izložba će biti pokazana u Beču u javnom prostoru.\nProjekat su podržali ERSTE Fondacija, Kancelarija Austrijske savezne vlade kao i 10. bečki okrug.\nIzložba je deo programa međunarodnog Transevropa Festivala, koji se održava u Beogradu od 1. do 5. oktobra.\nU atmosferi izrazito dinamične fotografske i umetničke produkcije delovanje kolektiva Belgrade Raw, kojeg čini 10 članova, predstavlja nesvakidašnju pojavu. Nastao je gotovo slučajno, bez nekih velikih očekivanja i pretenzija. Oformila ga je generacija mlađih autora povezana identičnim stavovima prema fotografskom mediju, a pre svega u cilju svakodnevnog, subjektivnog beleženja Beograda, grada u kojem je rođena, živi i radi.\nKolektiv Belgrade Raw je do sada izlagao na nekoliko važnih izložbi i manifestacija među kojima su “Donumenta’’ u Regenzburgu 2011. godine i u Salonu muzeja savremene umetnosti (Srbija, Beograd) u okviru izložbe ’’Fotodokumenti 02’’ 2012.\nBlockfrei je udruženje osnovano 2013. godine u Beču sa namerom da odgovori na potrebe dijaspore sa prostora bivše Jugoslavije, da se na adekvatan način predstave i pozicioniraju u austrijskom društvu, a posebno u Beču gde čine nezanemariv činilac austrijskog društva, pa tako i u polju umetnosti i kulture. BLOCKFREI nastoji da omogući što veću vidljivost savremene kulturno-umetničke produkcije sa ovih prostora, kao i umetnika i kulturnih radnika sa pomenutim emigrantskim poreklom koji žive u Austriji. Misija organizacije je da doprinese međusobnoj povezanosti ovih umetničkih zajednica, kao i da potpomogne njihovo umrežavanje s austijskim institucijama i širom austrijskom publikom, pozicionirajući ih kao integralan deo ovdašnje bogate internacionalne i multikulturalne umetničke scene.


Dejstvo ove smese se objašnjava time da limunska kiselina blago nagriza gleđ zuba i omogućava bolje dejstvo sode bikarbone. Ovaj način beljenja zube ne treba da ponavljte više od jednog puta nedeljno zbog mogućnosti oštećenja zubne gleđi.\nUkoliko imate problem sa bojom zuba možete probati i metodu izbeljivanja zuba gelom koji nema štetan efekat na gleđ.\nSaznajte šta sve nudi dobrovoljno zdravstveno osiguranje koje daje mogućnost redovne kontrole Vašeg celokupnog zdravlja.\n« Šta je pravi med i koje su vrste meda\nKrunice i fasete – moderne opcije za lep osmeh »\nZa šta je sve dobra soda bikarbona: Top 9 recepata za primenu 101 views


Vučić: Nastavak dijaloga sa Prištinom neće biti jednostavan\nPredsednik Srbije Aleksandar Vučić izjavio je danas da nastavak dijaloga sa Prištinom 15. juna u Briselu neće biti jednostavan za bilo koju stranu, ali da je on važan, kako bi se obezbedila sigurnost za srpski narod na Kosovu.\nOni dolaze da naprave svoj šou, a mi smo posvećeni dijalogu, rekao je Vučić novinarima posle otvaranja fabrike Fišer automotivs sistem u Jagodini, i poručio predstavnciima Prištine: Ako mislite da dolazite po stvari o kojima govorite, ne morate ni da putujete.\nIstičući da ga ne interesuje šta pričaju zvaničnici kosovske strane, Vučić je rekao da Srbija ne dozvoljava ni mnogo većim silama da se upliću u njene stvari i odnose.\nOn je, komentarišući reakcije na pravosnažnu presudu ratnom komandantu Vojske Republike Srpske Ratku Mladiću, rekao da se neki iz regiona bave time ne zbog prošlosti, nego zbog "budućnosti kojoj treba da bude okrenuta Srbija".\nMoramo izvlačiti poruke iz prošlosti i onog što smo radili, konstatovao je Vučić, uz poruku da treba da se razmišlja o miru, stabilnosti, budućnosti i kako da se otvaraju nove fabrike.\nOn je, upitan o negativnim reakcijama zbog projekta Rio Tinto, ocenio da, kad neko nema politiku zamenu za to traži u negativnom - "što manje znanja imaju, to je više insinuacija, neistina i laži".\nPogledajte ko su glavni politički protagonisti danas, uglavnom tajkuni koji više ne mogu da pljačkaju, ili oni čiji su lični interesi ugroženi, naglasio je Vučić.\nNa pitanje o istrazi ubistva jagodinskog novinara Milana Pantića, Vučić je rekao da veruje da će taj slučaj konačno uspeti da se reši.\nOn je podsetio da je lično pozvao Verana Matića da se angažuje i pomogne državnim organima u pronalaženjui počinioca ubistva, a da veruje da je došlo do određenih pomaka u istrazi i prikupljanju dokaza, ali da o svemu odlučuje tužilaštvo.\nVučić nije hteo da komentariše slučaj optužbi za podvođenje maloletnica protiv predsednika stranke Jedinstvena Srbija Dragana Markovića zvanog Palma, koji je stajao pored njega.\nJa sam čovek koji se striktno drži pravnih normi. Ukoliko je za bilo šta kriv, on će da odgovara, i niko ga neće štititi, ni ja ni neko drugi, poručio je Vučić.


Opasan incident: Rusi poslali vojne avione na američki ratni brod\nRusija je u subotu digla svoje vojne avione zbog američkog ratnog broda koji se, kako navodi agencija RIA Novosti, agresivno ponašao u Crnom moru, prenosi novinska agencija Patria.\nRiječ je o razaraču Ross, koji je navodno plovio uz sam rub ruskih teritorijalnih voda i pokazivao je namjeru da uđe u njih, navodi RIA pozivajući se na neimenovani vojni izvor na Krimu.\n-Posada broda ponašala se provokativno i agresivno, što je zabrinulo operativce na izvidnim položajima kao i posade brodova crnomorske flote, kazao je neimenovani izvor, napominjući da su prema Amerikancima poslani vojni lovci tipa Su-24.\n-Avioni Su-24 pokazali su američkoj posadi da su spremni snažno reagirati na povredu naših granica i braniti interese države, dodao je izvor.\nRusko ministarstvo odbrane nije imalo komentara na izvještaj agencije RIA, prenosi The Guardian .U Pentagonu, pak, insistiraju da je USS Ross čitavo vrijeme plovio međunarodnim vodama, izvodeći ‘rutinske operacije’.\nOvaj je incident najnoviji u čitavoj seriji bliskih susreta o kojima svako malo stižu izvještaji još od aneksije Krima. Doduše, nešto češće stižu izvještaji o ruskim avionima koji se opasno približavaju zračnim prostorima članica NATO-a, što nerijetko rade ne uključujući transponder čime, kako tvrde u NATO-u, ugrožavaju civilni zračni promet.


Rusija nudi Srbiji odlučujući zamajac za razvoj — Evropa sprema rampu - Sputnjik Srbija\n20:52 02 Mart 2021\nRusija nudi Srbiji odlučujući zamajac za razvoj — Evropa sprema rampu\n22:25 12.05.2018 (osveženo 22:46 12.05.2018) Preuzmite kraći link\nZa Srbiju je pozitivna vest da će na samitu Saveta Evroazijske unije u Sočiju početi pregovori o sporazumu o slobodnoj trgovini, ali očekuje se da Evropska unija te pregovore ometa i uslovljava.\nSoči će 14. maja biti domaćin sastanka samita Saveta Evroazijske unije (EAU), najvišeg tela te organizacije koja u ekonomski savez okuplja najveći broj zemalja bivšeg SSSR-a.\nRusija je preuzela dužnost predsedavajućeg Saveta, a najavljen je dolazak šefova država ili vlada Belorusije, Kazahstana, Kirgizije i Jermenije. Kako je najavljeno u zvaničnom saopštenju Kremlja, a koje potvrđuju i reči pomoćnika predsednika Rusije Jurija Ušakova, učesnici samita planiraju da se fokusiraju na međunarodne aktivnosti EAU.\n„Za potpisivanje su već spremni međunarodni ugovori EAU, kao i odluka o usvajanju odluke o davanju statusa posmatrača jednoj državi“, stoji u saopštenju Kremlja, u kojem se ne navodi sa kojim će državama EAU potpisati međunarodne sporazume i koja će država dobiti posmatrački status posmatrača.\nUšakov je rekao da će EAU u Sočiju pregovarati sa Srbijom, Izraelom i Singapurom o potpisivanju ugovora o slobodnoj trgovini, a da se očekuje da će u pregovore uskoro biti uključeni i Egipat i Indija.\nKremlj: Srbiju, Izrael i Singapur uključiti u zonu slobodne trgovine\nU Sočiju će, prema Ušakovljevim rečima, biti potpisani sporazumi sa Kinom i Iranom, sa Iranom doduše privremeni.\nInformacija da će Rusija na samitu Evroazijske unije u Sočiju pregovarati sa Srbijom, Izraelom i Singapurom o formiranju slobodne zone trgovine zvuči sjajno, jer bi značila ozbiljno i dramatično poboljšanje ekonomske saradnje između tih zemalja i, u krajnjoj liniji, rast njihovih ekonomija, kaže predsednik Foruma nezavisnih ekonomista Borislav Borović.\n„To posebno u svetlu najave da će u pregovore biti uključeni i Egipat i Indija, kasnije i Iran i Kina. To je ogromno tržište koje bi privredi Srbija moglo da dâ odlučujući zamajac, jer je tržište EU u nekim oblastima prilično nedostupno zbog nekih varijacija vancarinskih barijera, konkurentnosti i cena, pa bi to bilo otvaranje komplementarnih i novih tržišta za srpsku privredu“, kaže Borović.\nZone slobodne trgovine čine dva ili više carinskih područja, napominje Borović, unutar kojih se ukidaju sve carine i druga trgovinska ograničenja na gotovo svu robu poreklom iz tih područja. Za razliku od carinske unije, zemlje koje pristupe zoni slobodne trgovine zadržavaju pravo vlastite carinske politike i tarifa prema trećim zemljama, što je, kako kaže, sa ekonomske tačke gledišta, odlična stvar.\n„Plašim se, međutim, da bi to moglo da izazove ozbiljne reakcije EU, jer bi se sigurno pozvala na Poglavlje 30, koje je nedavno otvoreno, iako je to prilično diskutabilno tumačenje i, prema mom mišljenju, pogrešno, jer zaključci nekog poglavlja mogu da se primenjuju tek nakon potpisivanja, a ne nakon otvaranja. EU će sigurno tumačiti da je otvaranjem tog poglavlja Srbija dužna da raskine sve sporazume o slobodnoj trgovini koji je sklopila sa 4 države, među kojima je i Rusija i da ne sklapa nove. EU inače stalno pritiska da se Srbija pridruži uvođenju sankcija Rusiji, a mogu da zamislim kako bi ova inicijativa bila dočekana, bez obzira što bi Srbiji separatno donela veliku ekonomsku korist, kratkoročnu, a naročito dugoročnu“, smatra Borović.\nOn podseća da je namera Rusije da u Srbiji otvori slobodne industrijske zone, što je dosta labavija ekonomska vezanost od slobodnih trgovinskih zona, u EU bila dočekana „na nož“.\nBeograd hitno zbog EU mora da ukine slobodnu trgovinu sa Rusijom — stiže još gora ucena\nGlavni problem za Srbiju u ideji stvaranja zona slobodne trgovine, rezimira Borović, jeste učešće Rusije, glavnog inicijatora ideje, zbog poznatih geopolitičkih igara, koje nemaju nikakve veze sa ekonomijom.\nKao predsedavajući Rusija je, pored međunarodnih aktivnosti EAU, inicirala da se na dnevnom redu Saveta nađu i druga pitanja važna za dalje integracije EAU, kao što su dalji planovi za produbljivanje i liberalizaciju zajedničkog tržišta roba, usluga, kapitala i radne snage.\nNa samitu će takođe biti usvojene i smernice za makroekonomsku politiku članica EAU u 2018. i 2019. godini, a lideri zemalja-članica EAU će mapirati praktične korake ka promovisanju saradnje na poljima nuklearne i obnovljive energije, digitalne ekonomije, medicine i socijalne politike.\nEvroazijska unija — ozbiljna alternativa EU\nŠta Srbiji nudi Evroazijska unija?\nOdluka doneta: Evroazijska unija počinje pregovore sa Srbijom (video)\nEvroazijska unija sutra daje „zeleno svetlo“ za početak pregovora sa Srbijom\nPoglavlje 30, uslovljavanje, zona slobodne trgovine, ekonomska saradnja, Evroazijska ekonomska unija, geopolitika, pregovori, pregovori između Srbije i Evroazijske unije, Forum nezavisnih ekonomista, Evroazijska ekonomska unija, EU, Borislav Borović, Jurij Ušakov, Evroazija, Soči\n02/03 20:35 Roditelji, oprez! Deca rizikuju živote zbog pet minuta slave\n02/03 20:34 Glavna stvar zbog koje je Đoković dominirao protiv Medvedeva\n02/03 20:30 Još jedan uspeh: „Gasprom“ će isporučivati Evropi „zeleni“ gas\n02/03 20:21 Kako su nastale automobilske sirene\n02/03 20:16 Povratak Francuske u NATO, obračun s Gadafijem, zatvor: Istorija neće biti nežna prema Sarkoziju


hous1041177, stan, 37.00m2, Novi Sad , Centar\nx AGENCIJSKA OZNAKA NEKRETNINE JE 1041177, NOVI SAD, CENTAR-SPENS, Oglasavamo prodaju luksuznog novog neuseljavog jednosobnog stana povrsine 37m2. Zgrada koja uz zadovoljen uslov lok ...\nAGENCIJSKA OZNAKA NEKRETNINE JE 1041177, NOVI SAD, CENTAR-SPENS, Oglasavamo prodaju luksuznog novog neuseljavog jednosobnog stana povrsine 37m2. Zgrada koja uz zadovoljen uslov lokacije i u svim ostalim aspektima kao sto su kvalitet izgradnje, arhitektonsko rešenje objekta, rešenja rasporeda unutar stambenih jedinica, kvalitet opremanja …. predstavlja nov, do sada nepostojeci proizvod na trzistu nekretnina u Novom Sadu. Naime - osvetljenost stanova, stepeništa, ventilacija, odnos javnih i privatnih površina, parking prostor, lokali, fasada - sve je to u skladu sa normama za lukuzne stambene objekte. Spoljna stolarija (prozori i vrata) je aluminijum-drvo sa aluminijumskim roletnama sa elektromotorom, unutrašnja stolarija je furnirani medijapan sa izloženim elementima od masiva i nemačkim okovom, parket radjen po narudzbi selekt beljeni hrast , klima LG art cool sa inverterom, KONTAKT OSOBA SANJA 064/611-6132. (House nekretnine, Novi Sad, Reg. broj 200)\nPITANJE ZA: House Nekretnine - hous1041177\nIzaberi Agencije (mozete izabrati više agencija) ALEKSUNA NEKRETNINE Best Nekretnine Bomil Nekretnine Kodeks nekretnine Immo Centar Nekretnine SOLIS NEKRETNINE DOO Mas'e Nekretnine House Nekretnine Mag Nekretnine Klijent 021 nekretnine Kruna nekretnine Moj Dom Nekretnine Premier nekretnine Magnat Nekretnine Svet Nekretnine


Tegeltija prijetnje SDA uzima za ozbiljno: "Radi se na rušenju VSTV-a"\nPočetna » Blog » Tegeltija prijetnje SDA uzima za ozbiljno: “Radi se na rušenju VSTV-a”\nPredsjednik Visokog sudskog i tužilačkog vijeća (VSTV) BiH Milan Tegeltija potvrdio je da su i do njega došla saznanja o scenariju “rušenja” VSTV-a, a što je sinoć na svom Facebook profilu objavila potpredsjednica VSTV-a Ružica Jukić.\n“Moram naglasiti da je poprilično neprimjetno u javnosti, vjerovatno zbog diskusije o građanskoj Republici BiH, koja je okupirala pažnju javnosti, prošao dio iz najnovije deklaracije SDA, koji je identifikovao VSTV kao problem za tu političku stranku i kojom deklaracijom se traži njegova reforma“, naveo je Tegeltija.\nOn je istakao da je VSTV jedina institucija BiH koja se spominje u Deklaraciji SDA i traži njegova reforma, a prije toga konstatuje odgovornost VSTV-a za procesuiranje bošnjačkih generala za ratne zločine i kako to oni tvrde “trend uklanjanja Bošnjka” s rukovodećih mjesta u pravosuđu BiH.\n“Kada vodeća politička stranka u FBiH i jedna od najvećih u BiH, u ovom slučaju SDA kao vladajuća stranka, kao svoj programski cilj postavi ‘reformu VSTV-a’ iz razloga koji su navedeni, onda sve takve prijetnje i nastojanja treba uzeti za ozbiljno“, rekao je Tegeltija.\n“Ono što VSTV prihvata i podržava je partnerstvo kao oblik saradnje, kako s domaćim zakonodavnim i izvršnim vlastima tako i s različitim političkim predstavnicima stranih država i međunarodnih organizacija. Sve ispod partnerstva kao oblika saradnje bilo bi ponižavajući odnos koji ne bismo mogli prihvatiti, a da ne govorim o tome koliko bi to ugrozilo ne samo nezavisnost pravosuđa, nego i sam suverenitet BiH“, kazao je Tegeltija.\n“Tako da će izvještaj gospodina Pribea o VSTV-u, na neki način, dobrim dijelom biti i izvještaj o samoj Evropskoj komisiji i njenim aktivnostima u saradnji s VSTV-om“, zaključio je Tegeltija, piše “Klix.ba“.


Nasilje u porodici sve prisutnije | Novine Toronto\nNasilje u porodici sve prisutnije\nPorodično nasilje je drastično uvećano od proleća, tačnije od početka primene pandemijskih mera. Po rečima Angele Mekdugal, izvršne direktorke vankuverske Službe za podršku pretučenim ženama, situacije zbog kojih se žrtve javljaju postale su ozbiljnije i potrebno je na njih hitnije reagovati nego ranije.\nUjedinjene nacije su nasilje nad ženama u ovom periodu nazvale ‘pandemija u senci’, jer kriza izaziva socijalnu izolaciju i tenzije podstaknute zabrinutošću zbog zdravlja, bezbednosti i finansijske sigurnosti.\nU isto vreme, pandemija je novi način koji nasilnici koriste za sticanje moći. To potvrđuju i podaci o porastu broja poziva na telefonske linije za pomoć žrtvama porodičnog nasilja, baš u periodu od aprila do jula. Kako ponovo raste opasnost od širenja pandemije i zatvaranja u uže socijalne i porodične krugove, tako se ponovo očekuje uvećanje broja prijava slučajeva porodičnog nasilja.


Makron u razgovoru sa Vučićem pozdravio način na koji je Srbija glasala u UN - Politički.rs\nPredsednik Srbije Aleksandar Vučić razgovarao je danas telefonom sa predsednikom Francuske Emanuelom Makronom.\nKako je saopšteno iz Predsedništva, Makron je “pozdravio način na koji je Srbija glasala u Ujedinjenim nacijama”.\nU saopštenju je istaknuto da je francuski predsednik Vučiću “nedvosmisleno saopštio da, bez obzira na geopolitičke promene u Evropi i svetu, Srbija ostaje ključni prioritet i prva zemlja za ulazak u Evropsku uniju”.\n“U dugom, otvorenom i nadasve iskrenom razgovoru predsednik Makron je potvrdio suštinsko prijateljstvo Srbije i Francuske i najotvorenije pružio podršku Srbiji i evropskim integracijama naše zemlje”, navedeno je u saopštenju.\nTagged: ALEKSANDAR VUČIĆ, EMANUEL MAKRON, GLASANJE, REZOLUCIJA, RUSIJA, SRBIJA, UKRAJINA, UN


Severna Koreja širi bazu raketa | Novosadski informativni portal 021\nSeverna Koreja širi bazu raketa\nSatelitski snimci pokazuju da je Severna Koreja znatno proširila svoju bazu raketa dugog dometa smeštenu u planinskom delu zemlje.\nTo pokazuje da diplomatski razgovori sa SAD nisu učinili mnogo u sprečavanju Kim Džong Una da masovno proizvodi i raspoređuje nuklearne bojeve glave, navodi se.\nNa satelitskim snimcima može se videti da je raketna baza i dalje aktivna i da se kontinuirano nadograđuje, što potvrđuje da Vašington i Pjongjang nisu postigli mnogo po pitanju denuklearizacije uprkos pet meseci pregovora.\nIako je baza već dugo poznata američkim obaveštajnim agencijama, slike otkrivaju izgradnju novih objekata koje ranije nisu identifikovani.\nTramp je često poslednjih meseci govorio o odsustvu testova balističkih raketa u Severnoj Koreji, što bi trebalo da bude znak diplomatskog napretka.\nTakođe je smatrao da Kimova ponuda demontaže nekih objekata za testiranje signalizira da je lider Severne Koreje ozbiljan po pitanju denuklearizacije.


NBS: Budzet za 2022. doprinosi privrednom rastu, investicijama\nTanjug 22. novembra 2021. 11:21\nBEOGRAD – Predlog budžeta za 2022. godinu zasnovan je na realističnim makroekonomskim pretpostavkama i projekcijama, a sa opreznim pristupom i fiskalnim planom čuva se dobra fiskalna pozicija zemlje, izjavila je danas guvernerka Narodne banke Srbije (NBS) Jorgovanka Tabaković.\nGovoreći na Odboru za finansije, republički budžet i kontrolu trošenja javnih sredstava, Tabaković je istakla da ovaj budžet ostavlja dovoljno prostora za svođenje na najmanju moguću meru efekata koji mogu da proisteknu iz nepovoljnijeg toka pandemije od očekivanog.\n„Istovremeno, smatramo da fiskalni plan za narednu godinu doprinosi ubrzanju privrednog rasta, povećanju investicija i konkurentnosti, kao i rastu zaposlenosti i standarda stanovništva“, rekla je Tabaković.\nIstakla je da makroekonomski okvir na osnovu kojeg je urađen fiskalni plan za narednu godinu NBS smatra realnim, u meri u kojoj je to, navodi, moguće, a imajući u vidu rizike koji već duže vreme dolaze iz međunarodnog okruženja.\nTabaković je dodala da su projekcije i korišćene pretpostavke iste ili vrlo bliske projekcijama i pretpostavkama Narodne banke Srbije.\nIstiče da je realni rast bruto domaćeg proizvoda u 2022. projektovan na nivou od 4,5 odsto, što je, dodaje, u skladu s projekcijama NBS.\n„Narodna banka Srbije ocenjuje da će realni rast bruto domaćeg proizvoda sledeće godine biti u rasponu od četiri do pet odsto, uz centralnu projekciju koja iznosi 4,5 odsto. Posmatrano s rashodne strane, procenjujemo da će rast biti vođen fiksnim investicijama i finalnom potrošnjom“, rekla je Tabaković.\nNBS, dodaje, ocenjuje i da se predloženim merama na adekvatan način koristi fiskalni prostor i obezbeđuje odgovarajući balans između razvojne i socijalne komponente budžeta.\nPosmatrano iz ugla izvora i održivosti privrednog rasta, NBS, dodaje, ocenjuje da su mere odmerene tako da doprinose postepenom smanjenju deficita i duga države, uz očuvanje visokog nivoa kapitalnih investicija.\n„Osim što svakako podržavamo smanjenje fiskalnog deficita na tri odsto bruto domaćeg proizvoda i javnog duga na nivo ispod 57 odsto bruto domaćeg proizvoda, smatramo da je ponovo primenjen princip konzervativnosti u planiranju poreskih i neporeskih prihoda, što je sa stanovišta centralne banke uvek poželjno“, rekla je Tabaković.\nNBS, dodaje, izuzetno pozitivnim ocenjuje i to što je planiran dalji rast standarda stanovništva, uz uvažavanje principa rasta na održivim osnovama.\n„Povećanje plata u javnom sektoru i penzija biće značajno, ali će viši rast nominalnog bruto domaćeg proizvoda omogućiti smanjenje njihovog učešća u njemu i time otvoriti dodatni prostor za rast investicija“, navela je Tabaković.\nPozitivno, kaže, NBS ocenjuje i razvojnu komponentu budžeta, što potvrđuje planirani iznos kapitalnih rashoda od preko 405 milijardi dinara.\n„S kapitalnim rashodima i na ostalim nivoima države, na nivou opšte države oni će ponovo premašiti nivo od sedam odsto bruto domaćeg proizvoda. Moram da konstatujem da nivo kapitalnih rashoda opšte države od preko sedam odsto BDP-a trenutno ima retko koja zemlja u regionu srednje i jugoistočne Evrope“, rekla je Tabaković.\nIstiče da takav nivo državnih investicija jača perspektive Srbije, a nivo ukupnih fiksnih investicija sledeće godine podiže na oko 25 odsto bruto domaćeg proizvoda, a u narednim godinama i na nivo od oko 26 odsto bruto domaćeg proizvoda.\nGovoreći o inflaciji, Tabaković je navela da je NBS od oktobra prestali s nedeljnim organizovanjem aukcija repo kupovine hartija od vrednosti putem kojih je bankama obezbeđivala dinarsku likvidnost na rok od tri meseca po povoljnim uslovima.\n„Od početka oktobra prosečnu ponderisanu repo stopu smo povećali za 19 baznih poena – na 0,3 odsto, uz povećanje iznosa viškova likvidnosti koje povlačimo putem repo aukcija. Time je naša reakcija u smeru zaoštravanja monetarne politike postepena i pažljivo odmerena, kako bi se uticalo na inflatorne pritiske, a istovremeno se čuvali povoljni uslovi finansiranja za privredu, građane i državu“, ukazala je Tabaković.\nIako, kaže, aktuelno kretanje inflacije ocenjuju kao privremeno, jasno je da ne osećaju inflaciju svi pođednako.\nIstiče da s obzirom na to da je inflacija vođena rastom cena hrane i energenata, za čoveka koji na osnovne životne potrebe troši veći deo svog dohotka – inflacija je veća, i zbog toga, dodaje, država mora da razmišlja i o mehanizmu robnih rezervi, kao i o akciznoj politici.\nIstovremeno, dodaje, stabilan devizni kurs dinara prema evru ostaje važan faktor stabilnosti bazne inflacije, koja je, kaže, očuvana na nivou nešto iznad dva odsto.\nTabaković je zaključila da srpska ekonomija raste, da se investicioni ciklus nastavlja, da zaposlenost i plate u privatnom sektoru nastavljaju da rastu, kao i da je devizni kurs dinara prema evru stabilan.\n„Devizne rezerve, koje su jedan od najvažnijih stubova sadašnje i buduće stabilnosti, iznose 16,3 milijarde evra, a Narodna banka Srbije je, zaključno sa oktobrom, neto kupila gotovo milijardu evra na deviznom tržištu kako bismo sprečili prekomerno jačanje dinara“, rekla je Tabaković.\nIstiče i da se priliv stranih investicija približava rekordnoj 2019. godini.


Rekonstrukcija TS "Smederevo 3" - Transformator stigao na odredište - SDCafe.rs\nHome\tInfo\tRekonstrukcija TS “Smederevo 3” – Transformator stigao na odredište\nTransformator 400/110 kV, snage 300 MVA uspešno je početkom februara iz mesta Mala Krsna transportovan na TS "Smederevo 3". Ovo je prvi od osam transformatora različitih karakterisitka, koje je JP "Elektromreža Sebije" (EMS) kupila za potrebe prenosnog sistema, saopšto je EMS.\n– Sredstva za kupovinu transformatora namenjenog za TS "Smederevo 3" obezbeđena su kreditom Evropske investicione banke. Transformator je nabavljen je za potrebe rekonstrukcije TS sa podizanjem naponskog nivoa sa 220 kV na 400 kV i povećanjem instalisane snage energetskih transformatora sa postojećih 300 MVA na 600 MVA – navedeno je u saopštenju.\nU saopštenju je navedeno da je u rekonstrukciju TS "Smederevo 3" do sada je uloženo više od 2,5 mil EUR, od čega je više 2 miliona utrošeno za kupovinu transformatora. Kreditom Evropske investicione banke obezbeđuje se i visokonaponska oprema za razvodno postrojenje 400 kV, u koju je do sada uloženo 285.000EUR. Dosadašnja ulaganja u tehničku dokumentaciju iznose 135.000 EUR.\nRekonstrukcijom će se napajanje regiona Smedereva učiniti sigurnijim i poboljšaće se naponske prilike u ovom delu Srbije. Takođe, smanjiće se gubici u prenosnoj mreži, kao i zavisnost napajanja potrošača od angažovanja TE "Kostolac".\nKrivična prijava zbog držanja i prodaje droge\nU Železari obezbeđenje i finansije\nZemljotres u Srbiji, veća šteta u Kraljevu


Kao jedna od glavnih turističkih atrakcija, magarci se neretko koriste da nose turiste po ostrvu. To inače ne bi bilo tretirano kao zloupotreba životinja, da ti isti turisti uglavnom ne teže više od tereta koji magarci inače mogu da ponesu, i sve to po oštrim uzbrdicama Santorinija. Zbog prethodno opisane situacije, na ovim životinjama vidljive su povrede koje ne izgledaju nimalo prijatno.\nSvesni ovog problema, aktivisti već pomenute organizacije PETA, započeli su kampanju u Grčkoj tako što bi na autobusima i taksijima okačili sledeće natpise: "Magarci pate zbog turista. Molim vas, nemojte ih koristiti za jahanje".\nTo se izgleda nije svidelo grčkim vlastima na ostrvu, pa su od aktivista počele da stižu optužbe da Grčka sabotira njihove napore da zaštite magarce.\nMnogi posetioci koji dolaze na ostrvo, zainteresovani su za jahanje magaraca od luke do centra. To "zadovoljstvo" ih košta svega 6 evra. Ako magarci kojim slučajem odbiju da se pokrenu, turisti ih udaraju bičevima, što potvrđuje i objavljeni video.\nMeđutim, mnogi u Grčkoj radije biraju da ćute o načinu na koji se tretiraju magarci na Santoriniju. Prema izveštajima organizacije PETA, u poslednjih nekoliko godina je došlo do povećanja broja magaraca koji pate od povreda kičmenog stuba, posekotina od neodgovarajućih sedala i iscrpljenosti. Onda kada više ne budu mogli da donose novac od turista, magarci bivaju ostavljeni da umru.\nKako prenosi britanski Dejli mejl, zloupotreba ovih životinja na ostrvu nije bila prisutna oduvek. Naime, kada je na ostrvu bila uvedena žičara, turisti su znatno ređe koristili magarce kao vid prevoznog sredstva. Međutim, kako je Santorini vremenom bivao sve veća turistička atrakcija i kako se broj posetilaca dramatično povećavao, istovremeno je raslo interesovanje za jahanje magaraca.\nViše od 100.000 ljudi potpisalo je prošle godine onlajn peticiju sa ciljem da zaustave nepotrebnu torturu ovih životinja, a na društvenim mrežama objavljene fotografije koje svedoče o mučenju magaraca izazvale su bes i ljutnju korisnika.\nKao odgovor na to, grčka vlada je usvojila zakonsku regulativu kojom je zabranjeno opterećivati životinje bilo kojim teretom koji iznosi više od 100 kilograma, ili jedne petine njihove ukupne težine.\nMeđutim, aktivisti za prava životinja tvrde da je za magarce to previše, i da bi teret koji mogu da podnesu trebalo da iznosi najviše 50 kilograma.\n- Po preporuci veterinara, magarci ne bi smeli da nose više od 20 procenata u odnosu na njihovu telesnu težinu, što bi značilo oko 50 kilograma - stoji na sajtu organizacije PETA.


Avion koji je sa Barbadosa dovezao pomorce iz Crne Gore i regiona na aerodromu u Podgorici (Foto: gov.me)\nAvion sa Barbadosa, sa 320 pomoraca iz regiona, medju kojima i 143 crnogorska koji su plovili brodovima kompanije Royal Carribean i njene sestrinske kompanije Celebrity Cruises, sletio je rano u petak na podgorički aerodrom, saopštile su crnogorske vlasti.\n“Jutros poslije sedam časova sletio je na Aerodrom u Podgorici avion sa Barbadosa koji je doveo 320 pomoraca, članova posada kruzer kompanije “Royal” sa Barbadosa. Među njima su 143 pomoraca iz Crne Gore i 177 iz Hrvatske, BIH, Srbije i Albanije”, saopštio je direktor Aerodroma Crne Gore, Danilo Orlandić.\nVlada je ranije saopštila da je istim čarter letom sa Barbadosa putovalo i 25 pomoraca iz Albanije, 37 iz Bosne i Hercegovine, 89 iz Hrvatske i 26 iz Srbije.\n“Vlada Crne Gore omogućila je njihov nesmetan tranzit, a organizovaće za njih besplatan prevoz do granica sa susjednim državama”, saopšteno je iz Vlade.\nIz crnogorske ambasade u Vašingtonu, koja je koordinisala povratak pomoraca, nezvanično je saopšteno Glasu Amerike da se radi o posljednjoj grupi pomoraca iz Crne Gore koji su se od izbijanja pandemije koronavirusa nalazili na kruzerima usidrenim u američkim lukama.\nPrema prvobitnom planu, crnogorski pomorci je trebalo da polete početkom maja čarter letom iz Majamija, ali Royal Caribbean nije uspio da sa američkim Centrima za prevenciju i kontrolu bolesti dogovori uslove za iskrcavanje pomoraca koji rade za tu kompaniju, medju kojima su bili i crnogorski.\nSvi pomorci su zatim prebačeni na Bahame, odakle je trebalo da isplove za Evropu.\nMeđutim, zbog tropske oluje odlučeno je da se prebace na Barbados, nakon čega je za crnogorske i državljane drugih zemalja regiona organizovan povratak u Podgoricu čarter letom čiji je operater Wamos Air.\nPolicija saslušala trinaest putnika zbog nepoštovanja pravila leta\nPolicija je saopštila da je trinaest pomoraca saslušano nakon iskrcavanja na podgorički aerodrom, nakon što je posada obavijestila policiju da pojedini putnici nisu poštovali pravila letjenja, pri čemu je bilo upotrebe alkohola i duvana.\nDržavni sekretar u MUP-u Dragan Pejanović rekao je da je sa trinaest pomoraca obavljen razgovor nakon kojeg su crnogorski državljani otišli u karantin, a 177 državljana zemalja regiona autobusima prebačeno do graničnih prelaza sa Hrvatskom, BIH, Srbijom i Albanijom.\n“Policija je nakon slijetanja u saradnji sa posadom identifikovala 13 građana, od kojih su četiri crnogorska državljanina, četiri državljanina Hrvatske, četiri državljanina Bosne i Hercegovine i jedan državljanin Republike Srbije”, rekao je Pejanović.\nPejanović je dodao da su ta lica “dovedena u policijsku stanicu na aerodromu gdje je obavljen razgovor sa njima, a uzete su izjave i od stjuarta i stjuardese koji su saopštili da se ovi građani nijesu pridržavali pravila koja važe prilikom letjenja”.\n“Na stjuartu i stjuardesi nije bilo vidljivih povreda, niti su oni ukazivali na bilo koju vrstu fizičkog kontakta, osim na nepoštovanje pravila koja važe na letu”, rekao je Pejanović.


Sandžaklije među privih deset u svijetu | SANA\nHome Vijesti Sandžaklije među privih deset u svijetu\nSandžaklije među privih deset u svijetu\n19. 02. 2015. 11:33\nReprezentativci Srbije Dževad Hadžifejzović i Rejhan Šmrković iz Sjenice, ostvarili su izvanredan rezultat u prvom danu kvalifikacionog takmičenja na Svjetskom prvenstvu u nordijskom skijanju u Švedskoj. Rejhan Šmrković je zauzeo šesto, a Dževad Hadžifejzović deveto mjesto. Obzirom, da prvih deset takmičara ulazi u finale, oni će nastupati u finalu koje će se održati 25. januara u gradu Falunu (Švedska).\nReprezentativac Srbije Dževad Hadžifejzović povodom ovog plasamana kaže: Ovo je veliki uspjeh, prvi put u historiji reprezentacija Srbije je u finalu jednog ovakvog elitnog takmičenju najvišeg nivoa. Zadovoljan sam ostvarenim rezultatom, na dan odlaska za Švedsku imao takmičenje na Balkan kupu, gdje sam osvojio dvije srebene medalje, onda naporan put od 3000 km do Švedske koji je dodatno uticao na umanjenje opšte forme, tako da mogu reći da je ovo dobar rezultat. U odličnoj sam formi, očekujem još bolje rezultate u predstojećem takmičenju.\nInače, reprezentativci Srbije Rejhan Šmrkovič i Dževad Hadžifejzović su jedini takmičari koji su na ovo svjetsko prvenstvo otputovali kombijem i sitigli dva dana pred sam start, dok su reprezentativci drugih država stigli u Švedsku avionom, nedelju dana pre starta. Iako treniraju u jako teškim uslovima, bez određene finansijske pomoći i bez sponzora, Rejhan Šmrković i Dževad Hadzifejzović ostvaruju zapažene rezultate skoro na svim takmičenjima. Nadamo se, da će posle ovih rezultata i reprezentacija i država imati puno više razmjevanja za njih.\nDirektan prenos finala svjetskog prvenstva u nordijskom skijanju možete pratiti na Eurosportu 25. februara.\nPrevious articleBNV organizirao razgovor sa lokalnim partnerima\nNext articleProtest je još jedan primjer zloupotrebe institucije BNV-a


Počeo POSP u Strazburu o pitanjima odnosa Crne Gore i EU\nsrijeda, 14 novembar 2018 22:41\nU uvodnom obraćanju na 16. POSP-u koji se održava 14. i 15. novembra u Strazburu, predsjednik Skupštine Crne Gore Ivan Brajović, ujedno kopredsjedavajući POSP-om sa Dejvidom Martinom, predsjedavajućim delegaciji Evropskog parlamenta pri POSP-u, istakao je da se tokom prethodnih četiri mjeseca od održavanja posljednjeg okupljanja u Crnoj Gori u parlamentu aktivno radilo na brojnim aktivnostima. Brajović je podsjetio da sada najveći dio opozicije učestvuje u radu Skupštine, formiran je odbor za unapređenje izbornog zakonodavstva, a takođe je i na Cetinjskom parlamentarnom forumu razgovarano o ovoj temi uz učešće poslanika iz regiona i relevantnih međunarodnih organizacija.\nGovoreći o aktivnostima Skupštine na unapređenju ukupnog izbornog ambijenta, predsjednik Brajović je između ostalog rekao da dogovor vlasti i opozicije o odluci o formiranju privremenog odbora, predstavlja odraz odgovornosti svih političkih subjekata koji su pomogli njeno kreiranje i donošenje, prema nosiocima suverenosti u Crnoj Gori, građankama i građanima.\n- Ambiciozni zadaci koje ima Odbor potvrda su ozbiljnosti Skupštine, kao i njene posvećenosti evropskom putu naše zemlje. Crnogorska vlast je, osnažena podrškom građana koju dobija u kontinuitetu, još jednom pokazala svoju demokratsku zrelost, spremnost na dijalog i otvorenost prema opoziciji i njenim prijedlozima – naglasio je predsjednik Ivan Brajović.\nOn je rekao da, bez obzira što je naše postojeće zakonodavstvo svojevremeno usvojeno jednoglasno, svjesni da je održavanje demokratskih izbora suština demokratije i preduslov bezbjednosti i stabilnosti, pa samim tim i sveukupnog razvoja svake države - spremni smo da bez prestanka radimo na usvajanju najboljih praksi i standarda.\nNa današnjem zasijedanju POSP-a, nakon uvodnih izlaganja kopredsjedavajućeg Martina, glavnog pregovarača Aleksandra Drljevića i ambasadorke Ane Janković u ime Austrije koja predsjedava Savjetom EU, učestvovali su i poslanici crnogorskog i evropskog parlamenta. Potpredsjednik Skupštine Branimir Gvozdenović je akcentovao efikasan rad parlamenta, a govorio je i o sveobuhvatnosti u predstojećem radu privremenog odbora. Poslanik Adrijan Vuksanović je govorio o stanju pristupnih pregovora, Marta Šćepanović o napretku i rezultatima u reformi pravosuđa i borbi protiv organizovanog kriminala i korupcije, dok je Luiđ Škrelja izlagao na temu osnovnih prava i sloboda, uključujući slobodan i profesionalan rad medija. Iz redova opozicije u radu POSP-a aktivno učestvuje poslanik Ranko Krivokapić.\nPOSP nastavlja rad sjutra kada će poslanik Tarzan Milošević govoriti o ekonomskim performansama, a biće riječi i o ulozi Crne Gore u regionalnoj saradnji i njenom doprinosu stabilnosti na Zapadnom Balkanu, održivom razvoju i zaštiti životne sredine. Na kraju POSP-a biće usvojene preporuke i zajednička izjava.\nU delegaciji Skupštine je i poslanik Nedžad Drešević.\nPOSP prvi dan - kadrovi\nUvodno izlaganje Brajovića - POSP\nIzlaganje predsjednika Brajovića - tačka 4 dnevnog reda\nObjavljeno u: POSP


07.09.2019. 18:24 > 18:31\nHongkonška policija sprečila je danas antivladine demonstrante da blokiraju pristup aerodromu, ali je drugu noć za redom bacala suzavac u gusto naseljenom kvartu Mong Kok u 14. nedelji nemira.\nPolicija je proverila karte i pasoše kako bi dozvolila samo putnicima u avionu da prođu do aerodroma kako bi izbegli da se ponovi haos od prošlog vikenda, kada su aktivisti blokirali prilazne puteve, bacali kamenje na vozove i smeće po stanici podzemne železnice MTR u obližnjem gradu Tung Čung, javlja Rojters.\nNE ODUSTAJU OD ZAHTEVA Protestanti u Hong Kongu za vikend blokiraju aerodrom\nHongkonški aerodrom bio je česta meta demonstracija ovog leta, što je dovelo do velikih poremećaja u redu letenja.\nPolicija je juče ispalila gumene metke, suzavac i biber sprej kako bi rasturila demonstrante koji su se okupili ispred stanice metroa na gusto naseljenom poluostrvu Kaulun.\nLiderka Hongkonga Keri Lam je ove nedelje povukla zakon o ekstradiciji, kao jednu od četiri mere za umirenje demonstranata, ali su to oni, međutim, ocenili kao zakasneli korak.\nZakon koji omogućuje izručenje Kini osumnjičenih radi suđenja, izazvao je u junu proteste, koji su tokom leta prerasli u šire demonstracije za demokratiju.


Tanjug 22. aprila 2021. 13:30\nZAGREB – Hrvatski konsolidovani deficit budžeta opše države iznosio je 27,5 milijardi kuna (3,63 milijarde evra), odnosno 7,4 posto bruto domaćeg proizvoda (BDP), objavio je danas Državni zavod za statistiku (DZS).\nPorastao je i udeo konsolidovanog javnog duga opšte države u BDP-u na 88,7 procenata, dostižući na kraju prošle godine 329,7 milijardi kuna (43,5 milijardi evra), pokazuje aprilski Izveštaj DSZ-a o prekomernom budžetskom manjku i dugu opšte države, prenosi Seebiz.\nU tekstu pod naslovom „Strahovit rast deficita konsolidovanog opšteg budžeta u 2020“, portal navodi podatak da je 2019. godine budžet opšte države Hrvatske bio u suficitu od 1,2 milijarde kuna (158,4 miliona evra), što je bilo 0,3 posto BDP-a.\nKada je reč o lanjskom skoku duga, dodaje da je 2019. godine konsolidovani javni dug iznosio 292,9 milijardi kuna (38,68 milijardi evra) ili 72,8 posto BDP-a.\nDo povećanja budžetskog deficita i rasta javnog duga ponajviše je došlo zbog posledica pandemije kovid-19 na ekonomsku aktivnost, kao i zbog mera državne pomoći privredi, prenosi Seebiz.


Da li ima kupovine mandata? (VIDEO) - Ritam Grada - vesti Kragujevac\nNaslovna Politika Da li ima kupovine mandata? (VIDEO)\nDa li ima kupovine mandata? (VIDEO)\nSpekulacije o kupovini mandata i trgovini političkim uticajem, koje su česta tema rasprava vlasti i opozicije, na poslednjoj sednici gradskog parlamenta dobile su i javnu potvrdu sa skupštinske govornice.\nPrethodni članakPolicija snima navijače Radničkog i Partizana\nSledeći članakKoncert AFA „Svetozar Marković“\nNemanja Jun 10, 2014 u 11:25\nTo da SNS kupuje odbornike se znalo odavno, sad su priznali kad ih je Vucicevic javno raskrinkao\ndr dre Jun 10, 2014 u 12:28


Stanovnici svih većih gradova na Zapadnom Balkanu suočava se sa zagađenim vazduhom. Međutim, naš region, nije usamljen kada je reč o zagađenosti vazduha.\nUpravo iz tog razloga, međunarodni tim naučnika je 2017. godine uradio kliničko ispitivanje u želji da saznaju kako efekti izlaganja koncentraciji zagađenog vazduha od PM 2,5 mogu da budu ublaženi dnevnim suplementima vitamina B koji sadrže 2,5 mg folne kiseline, 50 mg vitamina B6 i 1 mh vitamina B12.\nU istraživanju je učestvovalo deset volontera koji su prvo bili izlaganjem čistom vazduhu, a davan im je placebo kako bi izmerili njihove osnovne reakcije. Kasnije su isti ispitanici testirani velikim dozama vitamina B i bili su izlagani veoma zagađenom vazduhu koji sadrži visok nivo PM 2,5.\nRezultati istraživanja su otkrili da četvoronedeljno izlaganje suplementima vitamina B ograničava efekat PM 2,5 između 28 i 78 odsto na deset genskih lokacija. Istraživači su pronašli da se slična redukcija ogleda i u mitohondrijskom DNK, delovima ćelija koji generišu energiju.\nTAGOVI: zdravlje porodicezdravljevitamin BzanimljivostiZapadni BalkannaukaotkrićeistraživanjeZagađenjezagađenje vazduhaklimatske promeneglobalno zagrevanje


Održana 117. sjednica Vlade Federacije BiH\nVlada Federacije BiH je, na današnjoj sjednici u Sarajevu, odobrila izdvajanje iz tekuće rezerve po 20.000 KM za finansijsku pomoć od po 20.000 KM za izmirenje dugovanja Matice hrvatske Mostar prema dobavljačima i dugovanja Nacionalne i univerzitetske biblioteke za grijanje.\nFederalna vlada je razmatrala više inicijativa za davanje izvornih tumačenja zakona, izjašnjenja o amandmanima na postojeće i prijedlozima za donošenje novih zakona. Jednim od izjašnjenja nije prihvatila inicijativu za davanje izvornog tumačenja člana 58. stav (2) Zakona o bankama FBiH, koju su podnijeli direktor Sparkasse Bank d.d. Bosna i Hercegovina Sanel Kusturica i njen izvršni direktor Amir Softić. Naime, Vlada smatra da je jasna odredba Zakona po kojoj Odbor za reviziju za svoj rad direktno odgovara Nadzornom odboru banke, a članove imenuje Nadzorni odbor na period od četiri godine, uz mogućnost imenovanja na dva uzastopna mandata.\nFederalna vlada je JP Autoceste Federacije BiH d.o.o. Mostar, kao korisniku izvlaštenja, dozvolila ulazak u posjed nekretnina potpuno izvlaštenih rješenjem Službe geodetskih i imovinsko-pravnih poslova Općine Čapljina, prije pravosnažnosti rješenja o izvlaštenju, na parceli “Krvodo”, površine 9.008 m2. Postupak izvlaštenja vođen je za potrebe izgradnje autoceste na trasi Koridora Vc, dionica Mostar Jug - Počitelj, poddionica Buna - Počitelj na području Općine Čapljina, nakon što je odlukom Vlade FBiH od 29.09.2016. godine utvrđen javni interes za izgradnju ove saobraćajnice.\nFederalna vlada dala je saglasnost na Nacrt aneksa VI Memoranduma o razumijevanju za uspostavljanje Fonda za reformu javne uprave između Odjela za međunarodni razvoj Ujedinjenog Kraljevstva, Agencije za međunarodni razvoj i saradnju Švedske, Ministarstva za razvoj i saradnju Holandije i Delegacije Evropske Komisije u BiH, Vijeća ministara Bosne i Hercegovine, vlada Federacije BiH, Republike Srpske i Brčko Distrikta BiH, te Ministarstva finansija i trezora BiH. Za potpisivanje ovog dokumenta je, uime Vlade FBiH, ovlašten premijer FBiH Fadil Novalić.


NSinfo: Radovi na proleće: Za 5 godina od Beograda do Budimpešte za 3 sata\nRadovi na proleće: Za 5 godina od Beograda do Budimpešte za 3 sata\nRadovi između Beograda i Budimpešte podeljeni su u tri faze, a završena je tehnička dokumentacija za srednju deonicu Stara Pazova - Novi Sad, koja se finansira iz ruskog kredita\nGeneralni direktor Saobraćajnog instituta CIP Milutin Ignjatović za "Novosti" kaže da se očekuje i početak izrade tehničke dokumentacije za treću deonicu, od Novog Sada do granice sa Mađarskom, koja je najlakša, jer prolazi kroz Panonsku niziju. Prvi radovi mogli bi da počnu na proleće.\nPredviđeno je da se postojeća jednokolosečna pruga, stara više od 130 godina, rekonstruiše i izgradi kao savremena, sa dva koloseka za putnički i teretni saobraćaj i brzinu od 200 kilometara na sat. Pruga će biti elektrificirana i opremljena tehnološki najsavremenijim sistemima kontrole i upravljanjem saobraćajem u skladu sa evropskim standardima.\n"Sada imamo jednokolosečnu prugu, a biće izgrađen dopunski, novi, drugi kolosek na koji će se prebaciti saobraćaj sa sadašnjeg starog jednokolosečnog, pa onda da se rekonstruiše i stari i napravi dvokolosečna pruga", kaže Injatović.\nNa delu Batajnica - Stara Pazova pruga će biti rekonstruisana za funkciju spajanja i razdvajanja dve dvokolosečne pruge visokog ranga i za razdvajanje putničkog i teretnog saobraćaja na području beogradskog čvora. Elektrotehnički deo projekta smo uradili u saradnji sa kineskim firmama. Potrebno je da se obavi stručna kontrola Republičke revizione komisije, a u pripremi je izrada Projekta za građevinsku dozvolu i Projekta za izvođenje. Procenjeno vreme izgradnje je oko tri godine.\nPo topografskim, geotehničkim, hidrotehničkim i prostorno-urbanističkim karakteristikama najteži i najsloženiji deo na celoj pruzi je od Stare Pazove do Novog Sada, na kojem će biti angažovani Rusi.\n"Potrebno vreme za građenje ove deonice diktiraju ključni objekti, među kojima su dve tunelske cevi dužine po 1.150 metara kod Čortanovaca i dvokolosečni vijadukt u plovnom delu DUnava dužine oko tri kilometra u složenim geotehničkim uslovima terena", objašnjava Ignjatović.\nOčekuje se da ruska firma "RŽD International" počne izvođenje radova, koji će prema njihovoj proceni trajati oko pet godina.\nCilj je da se vreme putovanja između Beograda i Budimpešte na pruzi dužine 350 kilometara skrati sa sadašnjih osam časova na manje od tri sata.\n... ap vojvodina, ekonomija, evropa, investicije, Novi Sad, poljoprivreda, privreda, pruga, srbija, trgovina, ulaganje


REGISTAR ADMINISTRATIVNIH POSTUPAKA ZA PRIVREDU - Novi portal E-uprave • Sigma Solution\nREGISTAR ADMINISTRATIVNIH POSTUPAKA ZA PRIVREDU – Novi portal E-uprave\nSigma Solution > Vesti > REGISTAR ADMINISTRATIVNIH POSTUPAKA ZA PRIVREDU – Novi portal E-uprave\nJedinstvena elektronska baza u kojoj mogu da nađu sve informacije o administrativnim postupcima kod organa javne uprave za privredu, počela je sa radom od 08. juna 2021. godine. Portalu se pristupa sa E-uprave ili linka:\nOd identifikovanih 2.600 administrativnih postupaka za privredu, za sada je dostupno 1.633. Ažuriranja se rade svakodnevno, postoje opcije koje su još u izradi. Do kraja 2022. godine najavljeno je da će se obuhvatiti i celokupna administracija koju obavljaju građani.\nPronalaženje informacija omogućeno je preko ključne reči, delatnosti, instutucija, poslovnih epizoda (ovo poslednje je mahom u izradi). Kako osnovati firmu, šta je potrebno za građevinsku dozvolu, kako dobiti karticu prevoznika, izdavanje licence za medicinske sestre itd. itd.. Na jednom mestu informacije kod koje institucije se obavlja postupak, šta je potrebno od dokumentacije, visina naknada i podaci za plaćanje.\nVest je objavljena na sajtu Vlade RS, gde je ostavljen i kontakt za sva pitanja i sugestije za unapređenje registra: rap@rsjp.gov.rs.


Sve manje zemljišta pod sistemima za navodnjavanje – AGRO VESTI by agronews.rs\nHome agro danas Sve manje zemljišta pod sistemima za navodnjavanje\nFeb 4, 2020 | agro danas, Agrobiznis, Aktuelno, fokus, Investicije, Poljoprivreda, Srbija, Teme, Tržište, Usevi, Vesti\t|\nOd ukupno 3,4 miliona obradive površine u Srbiji prošle godine navodnjavalo se tek 1,4 odsto, odnosno nekih 46.863 hektara što je za nijansu manje (0,2 odsto) nego godinu dana ranije\nIako je Srbija sa Razvojnim fondom Abu Dabija još pre šest godina potpisala sporazum o kreditu od 100 miliona dolara koji bi se iskoristio isključivo za razvoj sistema za navodnjavanje u našoj zemlji, očigledno da to još ne daje željene rezultate. Srbija je tek prošlog proleća platila prvu ratu kredita od 3,2 miliona dolara, a tada, kao ni sada od Ministarstva poljoprivrede nismo uspeli da saznamo koliko je projekata završeno i kakvi su planovi za ubuduće. Ministar poljoprivrede Branislav Nedimović je, međutim, pre nekoliko dana na Agro sajmu u Beogradu rekao da se priprema program komasacije, odnosno ukrupnjavanja zemljišta i ”elektrifikacije njiva“ kako bi se olakšalo navodnjavanje i pojeftinila poljoprivredna proizvodnja.\n”Izdvojen je ogroman novac u programu ‘Srbija 2025’ i za ovu bolnu temu ukrupnjavanja poseda. Za poljoprivredu je iz tog programa namenjeno 300 miliona evra“, rekao je Nedimović, rekavši da se za ovu godinu priprema 14 projekata za navodnjavanje i još deset koji će biti finansirani iz Fonda Abu Dabi.\nDo prošlog proleća u prvoj fazi izgradnje sistema za navodnjavanje u Vojvodini završeno je osam projekata, plan je bio da cela ta faza bude gotova do kraja 2019. Projekti, međutim, još nisu završeni iako se radovi, kako su za Danas rekli u preduzeću Vode Vojvodine privode kraju. Prva faza radova koji se finansiraju preko Abu Dabi fonda, kako kažu u ovom preduzeću, završena je na 11, od ukupno 12 projekata a poslednji projekat koji je naknadno dodat – Regionalni podsistem ”Mali Iđoš“ uskoro će biti gotov.\n”Trenutno su u toku pripreme dokumentacije i tenderskih procedura za izvođenje radova na drugoj fazi izgradnje sistema za navodnjavanje u Vojvodini iz Abu Dabi fonda“, ističu u ovom preduzeću.\nOni podsećaju da su radovi u prvoj fazi vredeli 15 miliona evra i da su od 2017. do danas završeni dvonamenski sistemi Međa, Itebej I, Jankov Most I i II, Rečej, kao i sistemi Jegrička, Pesir, Kaloča, regionalni podsistemi Nova Crnja-Žitište, Tisa-Palić, Kikinda i Mali Iđoš.\n”Radovima iz prve faze izgradnje sistema za navodnjavanje u Vojvodini preko Abu Dabi fonda omogućeno je navodnjavanje oko 37.000 hektara zemljišta“, napominju iz Voda Vojvodine.\nDruga faza razvoja navodnjavanja\nProšle godine je lista projekata za finansiranje iz Abu Dabi fonda, kako kažu, proširena na drugu fazu razvoja navodnjavanja za Banat, Bačku i Srem.\n”Predviđeno je da ove godine u Vojvodini počnu radovi na novim projekata koji će se finansirati iz Abu Dabi fonda, a procenjena vrednost radova je 18,3 miliona evra. Pripreme tenderske dokumentacije se privode kraju, a kada ovi radovi budu gotovi u Bačkoj i Banatu moći će se navodnjavati novih 44.870 hektara, dok će se u Sremu preko ovih sistema navodnjavati oko 24.000 hektara“, ističu u Vodama Vojvodine. Oni napominju, da se u Vojvodini trenutno navodnjava oko 70.000 hektara obradivih površina, slično kao i prethodne godine.\nAgroekonomski analitičar Branislav Gulan za Danas kaže da veruje podacima iz statistike i da je tačno da je u Srbiji prošle godine bilo navodnjavano 77 hektara manje nego godinu ranije.\n– Kod nas se navodnjava tek 1,5 odsto od ukupne površine, u svetu je to 17 odsto. Da je samo svaki od 13 ministara poljoprivrede, koliko ih je bilo na tom mestu od 2000. naovamo, izgradio sistem za navodnjavanje bar 10.000 hektara sada bismo imali drugačiju priču. Ovako, sve se svodi na obećanja – ističe Gulan.\nNeiskorišćen kanal DTD\nOn podseća da ni kanal DTD u Vojvodini, koji je izgrađen još 1977. za potrebe navodnjavanja i odvodnjavanja 500.000 oranica nikada u potpunosti nije zaživeo. Gulan kaže da se on koristio jedino za odvodnjavanje ali da od 2005. čak ni tome ne služi jer je sistem zbog neodržavanja zapušten.\n– Polovina plodnog zemljišta nalazi se u Vojvodini, ali moram da podsetim da je poljoprivredni rast naše zemlje u poslednje tri decenije 0,45 odsto i da nam uz sisteme za navodnjavanje treba i bar 100.000 junadi jer će bez njih, odnosno bez đubriva koje nam je neophodno, Vojvodina postati pustinja – ističe Gulan. On napominje da je kvalitet zemljišta izuzetno loš i da je procenat humusa sa pet spao na svega jedan do dva odsto.\nTags: abu dabi fondagrobiznisinvesticijenavodnjavanjePoljoprivredausevi\nSkok cene pšenice, pad cena kukuruza i soje\nPad cena kukuruza i soje obeležile su ovu nedelju na novosadskoj Produktnoj berzi. Veća potražnja za kvalitetnijom pšenicom je uslovila rast cene hlebnog zrna


UVODI SE GARANTOVANA PENZIJA U SRBIJI? Novac i za one bez staža, evo koliko bi mesečno dobijali i koji su uslovi – Balkanski Magazin\nPosted on October 3, 2021 October 3, 2021 by dan\nSvi građani koji iz različitih razloga nisu imali mogućnost da ispune uslove, pa samim tim nisu ostvarili nijednu vrstu penzije, mogli bi uskoro da dobiju “garantovanu penziju”. To bi bio jedan vid socijalnog davanja za građane u iznosu od oko 12.000 dinara, predložio je Milan Krkobabić, ministar bez portfelja, zadužen za brigu o selu.\nDa li će i pod kojim uslovima njegov predlog biti prihvaćen još uvek se ne zna. On je, međutim, kao uslov za sticanje ovog prava naveo nepostojanje nikakve imovine, niti prihoda, kao i to da potencijalni “penzioneri” ne smeju da primaju nijedan vid socijalne pomoći.\n“Mi ćemo u svakom slučaju nastaviti da pratimo i analiziramo stanje u ovoj oblasti. Bolji uvid će se dobiti kada bude zaživela socijalna karta, tako da će se u budućnosti nastaviti diskusija o tome da li je opravdano i potrebno uvesti socijalnu penziju u Srbiji i u kom obliku”, naglašavaju u Ministarstvu.\nNadežda Satarić, iz nevladine organizacije “Amiti”, koja se bavi problemima starih, naglašava da je najpre sporno pitanje visina iznosa te minimalne penzije koja se najavljuje od 12.000 dinara.\n“Znamo da je prosečna poljoprivredna penzija 12.605 dinara, pa deluje nesrazmerno da visina ovog primanja bude skoro pa ista. Ovo tim pre kada imamo u vidu i činjenicu da više od 100.000 penzionera, svih kategorija, prima čekove niže od 10.000 dinara”, smatra ona.\n“To je dobra vest, jer nije pošteno da neko uplaćuje doprinose 10, 12 ili 14 godina i da ne dobije ništa. Međutim, zašto se onda uslovljava pa kaže da to mogu ostvariti samo oni koji nemaju imovinu niti prihode niti socijalnu pomoć. Razumem da ne treba u tom slučaju davati novčanu socijalnu pomoć, koja inače za starije od 65 godina, radno nesposobne, iznosi 10.537 dinara mesečno, ali ta davanja ne treba da se tiču imovine. Mislim da ako je ovo davanje po osnovu uplate doprinosa i naziva se minimalna garantovana penzija, ne bi trebalo da ima veze sa imovinom”, rekao je Satarić.\n“Nije pošteno da neko ko je uplaćivao staž ima istu penziju kao neko ko nije. Poseban je problem što se uplata doprinosa poljoprivrednika mnogo teže kontroliše od zaposlenih radnika, što će značiti da ukoliko se ovaj vid penzije uvede više niko neće ni uplaćivati doprinose”, rekla je ona.\n“Bilo bi opasno tu pomoć nazivati penzijom, jer bi se onda ona shvatala kao socijalno davanje koje bi imali svi. Penzija je primanje koje čovek dobija na osnovu toga što je tokom radnog veka odvajao određeni iznos novca i uplaćivao ga u fond za penzijsko osiguranje, odakle treba, u periodu kada fizički više ne može da radi, da prima određenu nadoknadu. Novac koji bi se uplaćivao ljudima koji nisu radili ne može se nazivati istim imenom”, rekao je on.


Subvencije za nastupe na sajmovima u 2012. godini Pokrajinskog sekretarijata za privredu\nAktuelno / Konkursi / Subvencije za nastupe na sajmovima u 2012. godini Pokrajinskog sekretarijata za privredu\nU Pokrajinskom sekertarijatu za privredu, po rečima potpredsednika Vlade AP Vojvodine i pokrajinskog sekertara za privredu Ištvana Pastora u toku su dva konkursa za subvencionisanje nastupa vojvođanskih kompanija za nastupe na sajmovima. U pitanju je 12, 5 miliona dinara kojima bi se podržao sajamski nastup vojvođanske privrede na evropskim sajmovima koji se održavaju u prvoj polovini 2012. godine i sajmovima međunarodnog karaktera koji se održavaju u prvom kvartalu ove godine u Republici Srbiji.\nImajući u vidu da se u ovom periodu održavaju najznačajniji sajmovi turizma, pravo učešća na ovim sajmovima, pored turističkih privrednika imaju i turističke organizacije koje bi na ovim sajamskim manifestacijama promovisale turističku ponudu Vojvodine.\nU martu i aprilu Pokrajisnki sekertarijat za privredu planira raspisivanje tri nova konkursa, kojima bi se obuhvatile sajamske manifestacije u zemlji i Evropi do kraja godine. Prvim bi se pokrio period drugog kvartala, kada se održava Poljoprivredni sajam u Novom Sadu i kada najveći iznos subvencija upravo odlazi za podršku nastupa vojvođanskih privrednika na ovoj sajamskoj priredbi. Druga dva konkursa bi pokrila nastupe kompanija, kako na evropskim, tako i domaćim sajmovima u periodu septembar – decembar. Ovim putem, Sekretarijat bi podžao vojvođansku privredu u 2012. godini, kroz subvencionisanje njenog nastupa na sajmovima sa preko 20 miliona dinara, što predstavlja značajno ulaganje u privredu, širenje tržišta, ali i promociju Vojvodine u Evropi.\nObjedinjeni nastupi na sajmovima privrede i turizma, kao i prethodnih godina, biće organizovani u 2012. godini. Ovim putem, privrednici će takođe biti podržani u sajamskoj promociji u Budimpešti, Celju, Berlinu, Londonu, Milanu, Celju, Gornjoj Radgoni, Budvi i Rovinju.\nPodrška regionalnih sajmova u Vojvodini takođe je aktivnost koja će se nastaviti i tokom 2012. godine. Organizatorima regionalnih sajmova u Subotici, Zrenjaninu, Pančevu, Novoj Pazovi i Bačkoj Topoli, Sekretarijat planira da, kao i prošle godine, usmeri određena sredstva u cilju kvalitetnije organizacije ovih sajamskih manifestacija, ali i stvaranja pretpostavki za nastup što šireg spektra izlagača na njima.\nSve informacije o aktivnostima Pokrajinskog sekretarijata za privredu nalaze se na sajtu Sekretarijata www.spriv.vojvodina.gov.rs


Evropski parlament usvojio je danas rezoluciju o ukidanju evropskih viza za građane Srbije, Crne Gore i Makedonije, počev od 19. decembra. Očekuje se i ubrzanje postupka za Albaniju i BiH.\nNe radi se o konačnoj odluci zemalja Evropske unije o ukidanju viza, ali se radi o izražavanju raspoloženja zemalja članica za ukidanje viza, naročito za građane Crne Gore, Srbije i Makedonije, javila je dopisnik RSE iz Brisela Gjeraqina Tuhina.\nEvropski parlament u strukturi evropskih institucija, naime, i dalje ima samo konsultativni karakter, ali je od 1. oktobra svaka odluka Parlamenta obavezujuća za Evropsku uniju.\nEvropski parlament je u izvještaju koji je danas izglasan naveo 19. decembar kao datum kada treba da se ukinu vize za građane Crne Gore, Srbije i Makedonije.\nOdluka Evropskog parlament odražava raspoloženje 27 zemalja članica, čiji će ministri unutrašnjih poslova na sastanku 30. novembra, sada je već izvjesno, i formalno donijeti odluku o ukidanju viza za građane ove tri zemlje.\nU drugom planu ostaju Albanija i Bosna i Hercegovina, koje i dalje treba da se bore za ispunjenje zadataka koji proizilaze iz Mape puta.\nParlament je, kako javlja dopisnica RSE, zatražio da se vizni režim za ove dve zemlje ukine u trenutku kada Tirana i Sarajevo ispune sve tehničke uslove za bezvizni režim.\nUbrzavanje postupka za BiH i Albaniju\nZastupnica Slovenije u parlamentu EU i izvestilac za viznu liberalizaciju Tanja Fajon kaže da je ukidanje viza prije roka novogodišnji poklon građanima Balkana.\n"Vrlo sam zadovoljna da je Srbija ispunila sve uslove i da sada očekujemo viznu liberalizaciju za sve državljane Srbije već 19. decembra, što je dobra vijest za sve u Srbiji jer će moći da se putuje i prije katoličkog Božića", rekla je Fajon.\nGrađani BiH i Albanije od decembra će ostati izolovani u ovom regionu, jer njihove vlade nisu ispunile uslove za bezvizni režim.\nIpak, Tanja Fajon kaže kako su parlamentarci dali podršku skraćenju postupka za ulazak na bijelu šengen listu čim postavljeni kriteriji budu ispunjeni.\n„Mislim da je poruka građanima BiH i Albanije stvarno dobra jer mislim da će sve institucije - i Parlament i Komisija i Vijeće - učiniti sve što je moguće da bi ubrzali proces vizne liberalizacije za BiH. Nadam se da je još uvijek relaistično očekivati da bi državljani BiH mogli slobodno putovati u EU već u sedmom mjesecu sljedeće godine.“\nIspuniti uslove narednih mjeseci\nOsman Topčagić, šef Misije BiH pri EU u Briselu, kaže kako je sada najvažnije preostale uslove ispuniti u naredna dva do tri mjeseca:\n„Sada puno toga zavisi da mi mali broj preostalih obaveza uredno završimo, da ovaj monitoring koji će Evropska komisija slati dođe u Brisel sa pozitivnim izvještajem, i ja mislim da ovdje postoji doobro raspoloženje da se stvari odvijaju po ubrzanoj proceduri.“\nBiH je ispunila određene uslove, poput biometrijskih pasoša kojih je do danas odštampano oko 14.000. Ispunjeni su i još neki tehnički uslovi. No, ono što bi trebao biti prioritetni zadatak u narednom periodu, kako kažu iz Evropske komisije, su izmjene Krivičnog zakona i napredak u borbi protiv korupcije. Zora Stanić, glasnogovornica Misije EK u BiH:\n„Također je od ključne važnosti jačanje kapaciteta u oblasti upravljanja granicama. Naravno, važno je da se što prije nastavi s imenovanjem direktora i zamjenika direktora Policijske direkcije za koordinaciju. Vrijeme mogućeg prijedloga za liberalizaciju viznog režima će zavisiti od brzine kojom će BiH ispuniti preostale uslove. Čim EK bude smatrala da je BiH ispunila preostale obaveze, odmah će poduzeti sve neophodne aktivnosti i predstaviti prijedlog, pošto ona mora predstaviti prijedlog za liberalizaciju viznog režima za građane BiH. Nadamo se da će to biti brzo.“\nPredsjednik Parlamentarne komisije za evropske integracije Halid Genjac ocjenjuje kako je dosadašnje ispunjavanje uslova bilo traljavo jer nije postojao politički konsenzus o nekim pitanjima i navodi da, što se tiče preostalih uslova, nema takvih prepreka:\n„Postignuti su konsenzusi oko načina rješavanja ovih preostalih pitanja i sad je samo da u skladu sa poslovnikom i procedurama u Parlamentu te aktivnosti završe na vrijeme. Ove preostale obaveze mislim da su na dobrom putu da se riješe jer poznato je da su sva preostala zakona u parlamentarnoj proceduri i mislim da je, imajući u vidu da i sa biometrijskim pasošima idu aktivnosti prilično dobro, pokazana ozbiljnost da bismo ipak uhvatili tu realnu šansu da bismo sredinom iduće godine naše vize budu liberalizirane.“\nGenjac je najavio da će članovi Komisije tražiti na svakoj narednoj sjednici Parlamenta BiH izvještaj o napretku u ispunjavanju uslova i insistirati na ubrzanju reformi u institucijama BiH.\nKonačno "Beli šengen"


Portal Sarajevo-RS.com - Hadžići: Dva lica povrijeđena u udesu\nHadžići: Dva lica povrijeđena u udesu\nsubota, 20 maj 2017 21:31\nDva lica povrijeđena su u saobraćajnoj nesreći koja se danas dogodila u Hadžićima, kada je došlo do sudara između teretnog motornog vozila i motocikla.\nU ovom udesu teže povrede zadobilo je lice koje upravljalo motociklom, saopšteno je iz MUP-a Kantona Sarajevo.\nPovrijeđeni su prevezeni u KCU Sarajevo na ukazivanje medicinske pomoći. Iz MUP-a nisu mogli dati više informacija o ovom udesu.\nZbog sudara, saobraćaj se u popodnevnim časovima kroz Hadžiće odvijao otežano, jednom saobraćajnom trakom.\nViše iz ove kategorije « Podignuta optužnica za ubistvo dječaka Slobodana Stojanovića Prevrnuo se autobus kod Bileće, dvije osobe povrijeđene »